ઑક્સફોર્ડની કોરોના વૅક્સીનનું ટ્રાયલ ફરી થશે શરૂ, DCGIએ આપી મંજૂરી | Nutan Samachar\nHome રાષ્ટ્રીય ઑક્સફોર્ડની કોરોના વૅક્સીનનું ટ્રાયલ ફરી થશે શરૂ, DCGIએ આપી મંજૂરી\nકોરોના વાયરસ વેક્સીનને લઈ સારા સમાચાર આવ્યા છે. જલદી જ વેક્સીનનું ટ્રાયલ ફરીથી શરૂ કરી દેવામાં આવશે. ડ્રગ્સ કંટ્રોલર જનરલ ઑફ ઈન્ડિયાએ આના માટે લીલી ઝંડી દેખાડી દીધી છે, જે બાદ કોરોના વેક્સીનનું ટ્રાયલ ફરીથી શરૂ કરી શકાશે.\nDCGIના ડૉક્ટર વીજી સોમાનીએ મંગળવારે સીરમ ઈન્સ્ટિટ્યૂટ ઑફ ઈન્ડિયાને ઑક્સફોર્ડના કોવિડ-૧૯ વેક્સીનના ટ્રાયલને ફરીથી શરૂ કરવાની મંજૂરી આપી દીધી છે. જણાવી દઈએ કે ૧૧ સપ્ટેમ્બરે વેક્સીનના ટ્રાયલમાં સામેલ એક સ્વયંસેવકની તબિયત બગડ્યા બાદ વેક્સીનના ટ્રાયલને રોકવું પડ્યું હતું. ડીજીસીઆઈએ સીરમ ઈન્સ્ટીટ્યૂટને નિર્દેશ જાહેર કરી પોતાના ટ્રાયલને રોકવા કહ્યું હતું. હવે DCGIએ પોતાના પહેલા આદેશને પાછો લેતા ફરી એકવાર વેક્સીન ટ્રાયલની મંજૂરી આપી દીધી છે. જણાવી દઈએ કે સીરમ ઈન્સ્ટીટ્યૂટ ઑક્સફોર્ડ અને દિગ્ગજ દવા કંપની એસ્ટ્રાજેનિકા ભારતમાં કોરોના વેક્સીનનું ટ્રાયલ કરી રહી છે.\nકોરોના વાયરસની આ વેક્સીનને ઑક્સફોર્ડ યૂનિવર્સિટી એસ્ટ્રાજેનિકા મળીને તૈયાર કરી રહી છે. જેના માટે ભારતના સીરમ ઈન્સ્ટીટ્યૂટ ઑફ ઈન્ડિયા સાથે કરાર છે. જણાવી દઈએ કે દુનિયાભરના વિવિધ દેશોમાં આ વેક્સીનનું ટ્રાયલ ચાલી રહ્યું છે. ૫૦ હજારથી વધુ લોકો આ વેક્સીનના ટ્રાયલમાં સામેલ છે. વેક્સીનને લઈ એસ્ટ્રાજેનિકાના સીઈઓ પાસ્કલ સૉરિયટે કહ્યું કે વેક્સીન વર્ષ ૨૦૨૦ના અંત સુધી અથવા આગામી વર્ષના શરૂઆત સુધી આવી શકે છે.\nPrevious articleરાજસ્થાનમાં ચંબલ નદીમાં હોડી પલટી જતાં દુર્ઘટનાઃ ૧૪ના મોત\nNext articleસુંદરબની સેક્ટરમાં પાકિસ્તાનનું ફાયરિંગઃ જવાન શહિદ\nરાજકોટ : કુતરૂ આડુ ઉતરતાં બાઇકમાંથી ફંગોળાયેલા ગેરેજ સંચાલકનું મોત\nરાજકોટ મનપા દ્વારા ભગવતીપરા વિસ્તારમાં નવી શાળા બનાવાશે\nસુરતની ૧૭ વર્ષની ખુશી બની દેશની યુએનઈપીની ગ્રીન એમ્બેસેડર\nવડિયા ગ્રામપંચાયત સંચાલિત સુરગવાળા સ્કૂલમાં વિનામૂલ્યે પ્રવેશ\nરાજકોટ : SSC પરિણામમાં દર્શન વિદ્યાલયનો ડંકો\nરાજકોટના યુવાનોનો સૂતા સૂતા ચલાવનાનો સ્ટન્ટ ભારે પડ્યો\nસીબીએસઈના ધોરણ ૧૦ તેમજ ૧૨ના બાકીના પેપરો પહેલી અને ૧૫મી જુલાઈ...\nચીનની બેશરમીઃ ધારદાર ખીલ્લાઓવાળા સળિયા, પથ્થરોથી ભારતના જવાનો પર હુમલો કર્યો


મોટા સમાચાર: આ દિગ્ગજ કંપનીનો ફોન ત્રીજી વાર ફાટ્યો, બિચારાના એવી હાલત થઇ ગઈ કે જોતા જ ધ્રાસ્કો લાગશે\n“તારક મહેતા” ફેમ તન્મય વેકરિયાના પિતાએ કરી હતી ભિડે સાથે ધોખાધડી, તારક મહેતા શો માં પણ આવ્યા હતા- જુઓ\nબાળકોના મોતથી તૂટી ગયા હતા આ5સેલેબ્સ, કોઈએ3દિવસમાં તો કોઈએ4મહિનામાં ખોઈ દીધો હતો લાલ\nPosted on 3:08 pm November 10, 2021 Author Shah JinaComments Off on મોટા સમાચાર: આ દિગ્ગજ કંપનીનો ફોન ત્રીજી વાર ફાટ્યો, બિચારાના એવી હાલત થઇ ગઈ કે જોતા જ ધ્રાસ્કો લાગશે\nOnePlus પહેલા પ્રીમિયમ સ્માર્ટફોન ઓફર કરતું હતું પરંતુ ગયા વર્ષે કંપનીએ મિડરેન્જ સ્માર્ટફોન માર્કેટમાં પ્રવેશ કર્યો હતો. OnePlus નોર્ડ સાથે મિડરેન્જ માર્કેટમાં OnePlusની એન્ટ્રી સારી રહી હતી, પરંતુ તે પછી આ સીરીઝના ફોનમાં એટલી બધી સમસ્યાઓ આવવા લાગી છે જેનો કોઈને અંદાજો પણ ન હતો. OnePlus Nord2ભારતમાં આ વર્ષે જુલાઈમાં લૉન્ચ કરવામાં આવ્યું હતું અને ત્યારથી OnePlus Nord 2ને આગ લાગવાની સતત ફરિયાદો આવી રહી છે. છેલ્લાં3મહિનામાં આ ત્રીજી વખત ફોન બ્લાસ્ટ થયો છે.સૌથી ચોંકાવનારી વાત એ છે કે જ્યારે પણ યૂઝર OnePlus Nord 2માં આગ લાગવાની ફરિયાદ કરે છે ત્યારે કંપની આગના કારણ માટે યુઝરને જવાબદાર માને છે.\nહવે અન્ય OnePlus Nord 2માં આગ લાગી હોવાના અહેવાલ છે. ટ્વિટર યુઝરે ફોનના ઘણા ફોટા પણ શેર કર્યા છે. ફોટો જોઈને કહી શકાય કે આગ ફોનની નીચે ડાબી બાજુ લાગી હતી. બ્લાસ્ટ સમયે ફોન પારદર્શક TPU કેસમાં હતો અને તેને જોતા એવું લાગે છે કે બ્લાસ્ટ બાદ તે નીચેથી બે ભાગમાં ફાટી ગયો છે. આ અકસ્માતમાં યુઝરની જાંઘમાં ગંભીર ઈજા થઈ છે. જોકે આ અકસ્માતમાં યુઝરનો જીવ બચી ગયો એ રાહતની વાત હતી. કંપનીએ OnePlus Nord 2માં બ્લાસ્ટને લઈને સત્તાવાર નિવેદન પણ બહાર પાડ્યું છે.\nOnePlusનું કહેવુ છે કે, “અમે આવી ઘટનાઓને ખૂબ ગંભીરતાથી લઈએ છીએ. અમારી ટીમ પહેલાથી જ વપરાશકર્તાનો સંપર્ક કરી ચૂકી છે અને અમે વધુ તપાસ કરવા વિગતો એકત્રિત કરી રહ્યા છીએ. તમને જણાવી દઈએ કે આ ઘટના વિશે જે ટ્વીટ કરવામાં આવ્યું હતું તે કથિત OnePlus Nord 2ની ડાબી બાજુમાં કોઈ ખામીને કારણે થયું હતું. ફોનને જે નુકસાન થયું તે તો થયું પરંતુ યુઝરને ઘણી ઈજા પણ થઈ છે.\nબ્લાસ્ટને કારણે યુઝરની જાંઘ ગંભીર રીતે દાઝી ગઈ હતી. એવું કહેવાય છે કે જ્યારે ફોનમાં વિસ્ફોટ થયો ત્યારે ઉપકરણ યુઝરના ખિસ્સામાં રાખવામાં આવ્યો હતો. OnePlus Nord2માં આગ લાગવાનું કારણ હજુ સુધી જાણી શકાયું નથી, પરંતુ અગાઉ વધુ એક OnePlus Nord2માં આગ લાગ્યા બાદ કંપનીએ કહ્યું હતું કે યુઝરનો દાવો ખોટો છે. OnePlus Nord2ભારતમાં રૂ. 27,999ની પ્રારંભિક કિંમતે લોન્ચ કરવામાં આવ્યો છે.\nઉલ્લેખનીય છે કે, 1 ઓગસ્ટ 2021ના રોજ અંકુર શર્મા નામના યુઝરે જણાવ્યું હતુ કે તેની પત્નીનો5દિવસ જૂનો oneplus nord2સાઈકલિંગ દરમિયાન બ્લાસ્ટ થયો. બ્લાસ્ટને કારણે ફોનની બેક પેનલ સંપૂર્ણ રીતે ડેમેજ થઈ હતી. આવા જ બીજા એક કેસની વાત કરીએ તો, 8 સપ્ટેમ્બરે સોશિયલ મીડિયા પર ગૌરવ ગુલાટી નામના વકીલે આ ફોન બ્લાસ્ટ થયો હોવાની વાત કરી.\nવલસાડમાં પિતાની આંખો સામે જ દીકરી લગાવવા જઈ રહી હતી મોતની છલાંગ, અચાનક પિતાએ કર્યું એવું કે…. જુઓ વીડિયોમાં\nPosted on 10:20 am September 25, 2021 4:34 pm September 25, 2021 Author Niraj Patel\nસમગ્ર દેશ સાથે ગુજરાતમાં પણ આપઘાતની ઘટનાઓ સતત સામે આવી રહી છે, ઘણા લોકો કોઈને કોઈ કારણ સર પોતાનું જીવન ટૂંકાવવા માટેનો વિચાર કરતા હોય છે, ખાસ કરીને યુવાધન કોઈ પણ નાની અમથી વાતનું પણ દુઃખ પહોંચતા આપઘાત કરવા ચાલ્યા જાય છે, ત્યારે હાલ એવી જ એક ઘટના વલસાડના સેલવાસમાંથી સામે આવી છે. મળી રહેલ More..\nફૂલ જેવી દીકરીને ન્યાય અપાવવા લોકોની માંગ : આ છે 23 વર્ષની સુપ્રિયા, રહસ્યમય હાલતમાં મોત થઇ? હજી સુુધી નથી ખુલ્યુ રહસ્ય\nPosted on 6:10 pm May 20, 2021 Author Shah Jina\nસોશિયલ મીડિયા પ્લેટફોર્મ ટ્વીટર પર #JusticeForSupriya ટોપ ટ્રેંડ બનેલુ છે. સુપ્રિયાને ન્યાય અપાવવા માટે તેની બહેન મધ્ય પ્રદેશના મુખ્યમંત્રી શિવરાજ સિંહ ચૌહાણને પત્ર લખી ચૂકી છે. તે ઉપરાંત કેટલાક લોકો સુપ્રિયાને લઇને સતત ટ્વીટ કરી ન્યાય માંગી રહ્યા છે. સુપ્રિયા તિવારી એમપીના અનૂપપુર જિલ્લાની રહેવાસી છે.2માર્ચ 2021ના રોજ સુપ્રિયા તિવારી સોમનાથ એક્સપ્રેસથી અમદાવાદથી More..\nસુષ્મા સ્વરાજના માતા-પિતા પ્રેમ લગ્ન માટે રાજી ન હોવા છતાં કર્યા હતા લગ્ન, જાણો તેના વિષે જાણી-અજાણી વાતો…\nPosted on 5:28 am August 7, 2019 5:29 am August 7, 2019 Author Charu Shah\nપૂર્વ વિદેશમંત્રી સુષ્મા સ્વરાજના નિધનની ખબરથી કોઈ સ્તબ્ધ છે. સુષ્મા સ્વરાજના અચાનક નિધનથી હરિયાણા શોકમાં ડૂબી ગયું છે. મોડી રાતે સુષ્મા સ્વરાજનું હાર્ટએટેકથી નિધન થતા કોઈ માનવા જ તૈયાર ના હતું. ચાલો જાણીએ સુષ્મા સ્વરાજ વિશેની વાતો. View this post on Instagram RIP #sushmaswaraj ji, passed away due to cardiac arrest at age More..\nડ્રગ્સ કેસમાં કેવી રીતે થાય છે વસૂલી, SITની તપાસમાં થયો ચોંકાવનારો ખુલાસો\nજુઓ જેલમાંથી છૂટ્યા બાદ આર્યન ખાનની કેવી હાલત થઇ ગઇ છે, કોઇને પણ મળતો નથી અને રૂમમાં…\nમહેશ ભટ્ટની સામે આવી ગયું હતું પરવીન બાબીનું એવું સત્ય કે, જેને જોઈને તે તેની આંખ પર વિશ્વાસ કરી શકતા ના હતા\n9:58 am March 3, 2020 Charu Shah Comments Off on OMG: નાની ઉંમરથી ઓર્ગેનિક ખેતી શીખી રહ્યો છે તૈમૂર, મેથી, રીંગણ અને બ્રોકોલી કાપી લાવ્યો- જુઓ તસ્વીરો\n12:50 pm March 2, 2021 Niraj Patel Comments Off on નોરા ફતેહીનો આ અંદાજ જોઈને તમે પણ પાગલ થઇ જશો, સમુદ્ર કિનારે તેની આ અદા જોઈને ચાહકો થયા પાગલ, જુઓ વીડિયો


આ માણસ એ પોતાની બન્ને ગર્લફ્રેન્ડ થી કર્યા એકસાથે લગ્ન, લોકો બોલ્યા ‘પ્રભુ તમારા ચરણ ક્યાં છે’\nby Jo Baka Media September 1, 2019, 10:03 am 1.3k Views\nઆજકાલ ઘણા યુવાન લોકો સિંગલ ફરી રહ્યા છે. બિચારા ની પાસે એક ગર્લફ્રેન્ડ પણ નથી. જ્યાં વાત લગ્ન ની આવે છે તો પસંદ ની છોકરી પણ નથી મળતી. આવા માં તમારા બળ્યા ઉપર મીઠું નાખવા ઇન્ડોનેશિયા ની એક બાબત સામે આવી છે. અહીંયા રહેવાવાળા એક યુવક એ એક સાથે બે છોકરીઓ થી લગ્ન કર્યા છે. રસપ્રદ વાત તો એ છે કે આ બંને છોકરીઓ લગ્ન પહેલા એની ગર્લફ્રેન્ડ હતી. જરા વિચારો આ માણસ કેટલો મોટો ખેલાડી છે જેણે પોતાની બંને ગર્લફ્રેન્ડ ને એકસાથે, એક જ દિવસે અને એક જગ્યા એ લગ્ન કરવા માટે તૈયાર કરી લીધું. સામાન્ય રીતે જ્યારે કોઈ છોકરી ને ખબર પડે છે એનો બોયફ્રેન્ડ કોઈ બીજી સ્ત્રી ના ચક્કર માં છે તો આવા માં એ છોકરા ની ધોલાઇ થઇ જાય છે. પરંતુ અહીંયા તો બંને ગર્લફ્રેન્ડ એક જ બોયફ્રેન્ડ ની સાથે પોતાની ખુશી થી લગ્ન પણ કરી લીધા.\nજ્યારે છોકરા થી પૂછવામાં આવ્યું કે ભાઈ આખી બાબત શું છે? આ બંને થી એક સાથે લગ્ન કેમ કર્યા? તો એ માણસ એ જવાબ આપ્યો, “હું કોઈ ને દુઃખી નથી કરી શકતો.” વાહ ભાઈ. સરસ. હમણાં વાર્તા નો અંત નથી થયો. માણસ એ બંને છોકરીઓ ની લગ્ન કરવા માટે એમના પરિવાર વાળા ને દહેજ પણ આપ્યું છે. આનાથી પહેલા તમે પોતાનું માથું ખંજવાળવા લાગો, બતાવી દઇએ કે ઈન્ડોનેશિયા માં દહેજ છોકરા વાળા છોકરી વાળા ઓને આપે છે. આવું એક રીતે આ વાત નો પ્રતીક હોય છે કે છોકરો છોકરી ને રાખવા માં સંભાળવા માં સક્ષમ છે. ભારત માં તો આ બાબત થોડી ઊંઘી છે. આ માણસે પોતાની બંને ગર્લફ્રેન્ડ ની સાથે લગ્ન 17 ઓગસ્ટ એ Airtarap ના Kalimantan માં કર્યા છે.\nAni Purwani નામ નો એક માણસ છે જેમના અનોખા લગ્ન ના કેટલાક ફોટા સોશિયલ મીડિયા પર શેર કર્યા છે. આ પ્રકાર ની ચટપટી વસ્તુઓ સોશિયલ મીડિયા પર ઘણી વાયરલ થાય છે. તો આ સ્ટોરી પણ થઈ ગઈ. એકસાથે બે ગર્લફ્રેન્ડ થી લગ્ન વાળી ખબર સાંભળી ને કોઈ હસ્યું તો કોઈ ને દુખ થયું. હવે કોણ રડ્યું છે તો બતાવવાની જરૂર નથી. જો કે કેટલાક લોકો એવા પણ હતા જેમને હેરાની થઈ કે આખરે છોકરી અથવા એના ઘરવાળા ને આ વાત થી કોઈ મુશ્કેલી કેમ ન થઈ?\nવાત એવી છે કે ઈન્ડોનેશિયા માં એક થી વધારે લગ્ન કોઈ નવી વાત નથી. અહીંયા નો કાનૂન એમને ચાર સ્ત્રીઓ થી લગ્ન કરવા ની પરવાનગી આપે છે. બસ આનો ફાયદો ઉઠાવી ને આ માણસે એક સાથે બે છોકરી હાથ માં લધી. લોકો બીજા લગ્ન પણ કરે છે પરંતુ એમાં થોડું ગેપ હોય છે. હવે એકસાથે બન્ને ગર્લફ્રેન્ડ શાંતિ પૂર્વક લગ્ન કરી ને આ ભાઈ એ અલગ લેવલ પ્રાપ્ત કરી લીધું છે. આ જોઈ ને લોકો બોલી રહ્યા છે ‘પ્રભુ તમારા ચરણ ક્યાં છે. થોડી ટીપ્સ અમને પણ આપી દો.’\nએમ તમારી કેટલી ગર્લફ્રેન્ડ છે? અમને કોમેન્ટ સેક્શન માં જરૂર બતાવો. તો કેટલાક લોકો આવું વિચારી ને ટેન્શન લઇ રહ્યા છે આપણા થી એક પત્ની નથી સંભાળી રહી તો આ માણસ એક સાથે બે પત્નીઓ કઈ રીતે સંભાળશે? લગ્ન ના પછી ઘર માં જે મહાભારત થાય છે એનો આ માણસ ને અત્યારે કોઈ જ અંદાજો પણ નથી.\nડેબ્યુની પહેલા પરિણીત હતી બોલીવુડની આ5હસીનાઓ , જાણીને તૂટી ગયું હતું ફેન્સનું દિલ\nસૂર્યદેવ આ5રાશિઓ નું ભાગ્ય કરશે રોશન, મળશે અનેક ખુશીઓ, ધન-સંપત્તિ ની નહીં થાય કમી


ગીર સોમનાથની દિકરીએ મેડલોનો કર્યો ઢગલો : સમગ્ર પંથકનું નામ કર્યુ રોશન\nગીર સોમનાથ, તા. રપ : જિલ્લાના પેઢવાડા ગામની ગરીબ પરિવારની દીકરીએ જુડોમાં ગોલ્ડ મેડલ જીતીને પરિવારનું નામ રોશ કર્યું છે. દેશમાં યોજાતી ખેલો ઇન્ડિયા સ્પર્ધામાં ગોલ્ડ મેડલ પ્રાપ્ત કર્યો હતો. પેઢાવાડા ગામમાં જ્યાં ભુપતભાઇ નામના વ્યકિત રીક્ષા ચલાવીને પોતાનું ગુજરાન ચલાવે છે. બે દીકરી, એક દિકરો અને પતિ પત્ની આમ કુલ પાંચ લોકોનો આ પરિવાર માત્ર ભુપતભાઇની રીક્ષા પર જ નિર્ભર છે.\nજો કે ભુપતભાઇના પરિવારીને કલ્પના પણ નહોતી કે એક દસમાં ધોરણમાં ભણતી દિકરી જુડો ક્ષેત્રે અનોખી સિદ્ધિ પ્રાપ્ત કરી છે. તેમનું પોતાનું નામ ગીર સોમનાથ સહિતનાં જિલ્લાઓમાં રોશન કર્યું છે. સરકારે જુડો ચેમ્પિયન સોનલ ડોડિયાની કુશળતા પિછાણી અને અભ્યાસ અને જુડોની તાલીમનો પૂરો ખર્ચ ઉપાડી લીધ છે. આ દીકરીએ સમગ્ર પંથકનું ગૌરવ વધાર્યું છે.\nઅત્રે ઉલ્લેખનીય છે કે, નાનકડા ગામની આ દિકરીએ જુડોની અનેક સ્પર્ધાઓમાં ભાગ લીધો છે. આ ઉપરાંત ખેલો ઇન્ડિયા સ્પર્ધા ૨૦૧૯, નેશનલ ચેમ્પિયન બની ગોલ્ડ મેડલ પ્રાપ્ત કર્યો હતો. પ્રથમ વખત જુડોમાં આ છોકરીની પસંદગી રાજકોટ ખાતે થઇ હતી. તેનું નડિયાદ એકેડેમી ખાતે એડમિશન મેળવ્યું હતું. એકેડેમીમાં સખત મહેનત કરી ખેલો ઇન્ડિયામાં ગોલ્ડ પ્રાપ્ત કર્યો હતો. અત્યાર સુધીમાં ત૬ ગોલ્ડ મેડલ, બ્રોન્ઝ અને સિલવર સહિત કુલ ૧૯ મેડલ પ્રાપ્ત કરી ચુકી છે.


કેટલાક લોકો બહાર આવતા નથી અને ટ્વિટર પર સક્રિય રહે છે: પ્રિયંકા ગાંધીએ અખિલેશ યાદવ પર આડકતરી રીતે પ્રહાર કર્યા\nપ્રિયંકાના નિવેદનથી સ્પષ્ટ છે કે આગામી વિધાનસભા ચૂંટણીમાં કોંગ્રેસ અને સપા વચ્ચે ગઠબંધનની કોઈ આશા નથી\nનવી દિલ્‍હી : ઉત્તર પ્રદેશ વિધાનસભા ચૂંટણી પહેલા કોંગ્રેસના મહાસચિવ અને ઉત્તર પ્રદેશના પ્રભારી પ્રિયંકા ગાંધી રાજ્યમાં સક્રિય થઈ ગયા છે. પ્રિયંકા સતત રાજ્યની યોગી આદિત્યનાથ સરકાર પર નિશાન સાધી રહી છે. હવે તેમણે આડકતરી રીતે સમાજવાદી પાર્ટીના અધ્યક્ષ અખિલેશ યાદવ પર નિશાન સાધ્યું.\nપ્રિયંકાએ કહ્યું કે તે માત્ર ટ્વીટ કરે છે અને બહાર નથી આવતા. પ્રિયંકા ગાંધીનું આ નિવેદન બે દિવસ પહેલા દિલ્હી જતા સમયે ફ્લાઈટમાં અખિલેશ યાદવ સાથેની ટૂંકી મુલાકાત બાદ આવ્યું છે. પ્રિયંકા ગાંધી રાજ્યમાં કોંગ્રેસ માટે આક્રમક રીતે પ્રચાર કરી રહી છે અને રાજ્યમાં બનતી નાની-નાની ઘટનાઓને મોટી બનાવી મીડિયાની હેડલાઈન્સ બનાવી રહી છે. કોંગ્રેસનું રાજ્યમાં મજબૂત નેટવર્ક નથી.\nપ્રિયંકા ગાંધીએ સમાજવાદી પાર્ટીના અધ્યક્ષ અખિલેશ યાદવ પર આડકતરી રીતે પ્રહાર કર્યા અને કહ્યું કે કેટલાક લોકો બહાર આવતા નથી અને ટ્વિટર પર સક્રિય રહે છે. જ્યારે કોંગ્રેસે 2017ની વિધાનસભા ચૂંટણી સમાજવાદી પાર્ટી સાથે ગઠબંધન કરીને લડી હતી. પ્રિયંકાના નિવેદનથી સ્પષ્ટ છે કે આગામી વિધાનસભા ચૂંટણીમાં કોંગ્રેસ અને સપા વચ્ચે ગઠબંધનની કોઈ આશા નથી.\nરીટા બહુગુણા જોશી, પ્રિયંકા ચતુર્વેદી અને અન્નુ ટંડન પર કોંગ્રેસના મહાસચિવ દ્વારા પૂછવામાં આવેલા સવાલ પર પ્રિયંકા ગાંધીએ કહ્યું કે આ નેતાઓને કોંગ્રેસે આગળ વધાર્યા છે અને મહિલા સશક્તિકરણને મજબુત કરવામાં આવ્યું છે. કોંગ્રેસે આ મહિલા નેતાઓને ટિકિટ આપી છે. બીજી બાજુ રીટા બહુગુણા જોશીને ઘણી વખત ટિકિટ આપવામાં આવી છે અને બે વખત પ્રદેશ પ્રમુખ પણ રહી ચૂક્યા છે. પરંતુ પક્ષ છોડનારાઓ નિવેદન આપશે.\nસાથે જ યુપી ચૂંટણી પહેલા કોંગ્રેસે મહિલા કાર્ડ રમ્યું છે. બે દિવસ પહેલા પ્રિયંકા ગાંધીએ જાહેરાત કરી હતી કે કોંગ્રેસ રાજ્યમાં 40 ટકા ટિકિટ મહિલાઓને આપશે. રાજ્યમાં કોંગ્રેસની સરકાર બન્યા પછી, પ્રિયંકાએ મહિલાઓને ફ્રી સ્કૂટી અને સ્માર્ટફોન આપવાની જાહેરાત કરી હતી. સાથે જ કોંગ્રેસ મહાસચિવનું માનવું છે કે મહિલાઓના મુદ્દા ઉઠાવવાથી રાજ્યમાં કોંગ્રેસને ફાયદો થશે.


"હમ સે જો ટકરાતા હૈ, ચૂર ચૂર હો જાતા હૈ" પીએમ મોદીની રેલી બાદ મમતા બેનર્જી નો પ્રહાર - Gujrat Khabar\nHome/News/Politics/Bjp/“હમ સે જો ટકરાતા હૈ, ચૂર ચૂર હો જાતા હૈ” પીએમ મોદીની રેલી બાદ મમતા બેનર્જી નો પ્રહાર\n“હમ સે જો ટકરાતા હૈ, ચૂર ચૂર હો જાતા હૈ” પીએમ મોદીની રેલી બાદ મમતા બેનર્જી નો પ્રહાર\nઆજેપશ્ચિમ બંગાળમાં ભાજપ અને ટીએમસીએ એકબીજા પર આકરા પ્રહારો કર્યા હતા. એક તરફ કોલકાતામાં પીએમ મોદીની મેગા રેલી હતી, બીજી તરફ સીએમ મમતા બેનર્જીએ મોંઘવારી ના વિરુદ્ધ સિલિગુડીમાં પદયાત્રા કાઢી હતી. બ્રિગેડ પરેડ ગ્રાઉન્ડથી જ્યાં પીએમ મોદીએ ટીએમસી અને મમતા બેનર્જી પર જોરદાર નિશાન સાધ્યું હતું. તો સીએમ મમતાએ સિલિગુડીથી પ્રહાર કર્યો.\nસિલિગુડીમાં પદયાત્રા દરમિયાન મમતા બેનર્જીએ કહ્યું હતું કે તે (પીએમ મોદી) તેના સપના વેચવા બંગાળ આવ્યા છે. તેલ અને ગેસના ભાવ આકાશ ને આંબી રહ્યા છે, બેંકો વેચાઈ રહી છે. વડા પ્રધાન ખોટા છે, આ બધુ કરવું તેમને શોભતું નથી. તે પ્રતિષ્ઠિત પદ ધરાવે છે. મમતાએ કહ્યું કે વડા પ્રધાન હંમેશાં લખેલી સ્ક્રિપ્ટ વાંચે છે.\nભાજપ પર પ્રહાર કરતા સીએમ મમતાએ કહ્યું કે જે અમારી સાથે ટકરાશે તે ચૂર ચૂર થઇ જશે. આટલું ખોટું બોલનાર વડા પ્રધાનને મેં ક્યારેય જોયો નથી.\nસીએમ મમતાએ કહ્યું કે અમે કેન્દ્ર સરકારને બતાવવા માટે આજે પ્રતીકાત્મક વિરોધ કર્યો છે. વડા પ્રધાને જવાબ આપવો જોઇએ કે પેટ્રોલ, ડીઝલ અને એલપીજીના ભાવ કેમ વધ્યા છે. મમતાએ કહ્યું કે વડા પ્રધાન કહે છે કે બંગાળ રાજકીય પરિવર્તનની સાક્ષી રહેશે, પરંતુ હું કહું છું કે દિલ્હીમાં સત્તામાં પરિવર્તન આવશે.


મોદી, માર્કેટિંગ અને ૨૦૧૯ની ઐતિહાસિક જંગ » Sarjak\nજે દિવસે બીજા પક્ષના ઘણાં બુઢા નેતાઓ સોશિયલ મીડિયા શું છે એ જાણતા ન હતા તે દિવસે આ બુઢાએ ઢગલો ફોલોવર ઉભા કરી દીધા હતા.\nઇઝરાયલ વાળાને એની ભાષામાં, ઈરાન વાળાને એની ભાષામાં, ચીનને એની ભાષામાં ‘નમસ્તે’ કહેવું એ કોઈ નાટક ન હતું. એ દેશનું માર્કેટિંગ હતું… સેલ્સમેનને જોયો છે કદી, ઘરે આવેલો…? વાતો એવી કરશે કે વસ્તુ પધરાવે છૂટકો કરશે…? આ માણસ એ જ છે… ( વસ્તુ કેવી નીકળશે એનાં વિષે હું વાત નથી કરતો.)\nમાર્કેટિંગ માટે કોઈ માણસ કઈ હદ સુધી વિચારી શકે એ વિચારવા જેવું ખરું.\nકોઈ પણ રાજ્ય કે પ્રદેશમાં જઈને એ જગ્યાનો ડ્રેસ પહેરવો અને કોઈ પણ જગ્યાને પોતે પહેલાં પણ આ જગ્યાથી કનેક્ટ છે, એવું કહીને સંબોધન કરવું એ માર્કેટિંગનો એક ભાગ છે.\nકોઈ પણ પ્રદેશનાં ઈતિહાસને જાણીને, પોતાના સંબોધનમાં પહેલાં એ જગ્યાનો ઈતિહાસ કહેવો. પછી ધીમે ધીમે તેને વર્તમાનમાં લાવીને ભવિષ્યમાં કોઈ ‘વિઝન’ આપવું. એક એવું સપનું દેખાડવું કે જે લોકો જોવા માંગતા હોય, એને પણ એક સ્કીલ કહી શકાય…\nમોદી વડાપ્રધાન બને એ પહેલાં તેની હવા ઉભી કરવી. ભાજપ સરકાર નહિ, મોદી સરકાર કહીને સંબોધન કરવું. અને લોકોનાં મગજમાં પણ મોદી મોદી જ બેસાડી દેવું, એ કોઈ નાના થુલ્લાનું કામ નથી.\nતમે એને ચા વાળો કહો, તો એ ‘ચા પર ચર્ચા’ ચાલુ કરી દે…\nમોદીના નામે બુક છાપાય. ૧૯ પહેલાં ઠાકરે, ઉરી અને એકસીડન્ટલ પ્રાઈમ મિનિસ્ટર જેવા મુવી આવે અને હમણા જ નજરે ચડેલી આ પોસ્ટ… મોદી નાં માર્કેટિંગ માટે એ તમને નોકરીએ રાખશે. અને આ કઈ હવામાં વાત નથી. એની વેબસાઈટને બધું તૈયાર પાછું. મોદી એપ બને, નમો નામની યુટ્યુબ ચેનલો બને. મેઈન સ્ટ્રીમ મીડિયાની સાથે સાથે સોશિયલ મિડીયા પર પણ એક ભારે, ધરખમ માર્કેટિંગ..!!\nમોદી માર્કેટિંગ ગુરુ છે..પણ દરેક ગુરુ એક સારો નેતા હોય છે…? એ પ્રશ્ન તમારા માટે…\nબીજું કઈ શીખી શકાય કે નાં શીખી શકાય માર્કેટિંગ જરૂર શીખી લેજો… આ માણસ જોડેથી…


કરઅધિકારીઓ `ગ્રાહક' બનીને કરચોરી પકડશે\nનવી દિલ્હી, તા.24 : ગુડ્સ ઍન્ડ સર્વિસીસ ટૅક્સ (જીએસટી)માં જે ઘટાડો કરવામાં આવે છે, તેનો લાભ બિઝનેસ દ્વારા ગ્રાહકોને મળે છે કે નહીં તે તપાસ કરવા માટે કર અધિકારીઓ પોતે જ ગ્રાહક બનીને સંબંધિત દુકાન/કંપનીમાં જઈ કથિત છેતરપીંડીને પકડી પાડશે.\nઅમૂક દુકાનો અને ક્ષેત્રો જેવા કે રિયલ એસ્ટેટમાં સરકારે નક્કી કર્યું છે કે સેન્ટ્રલ ગુડ્સ ઍન્ડ સર્વિસીસ ટૅક્સ (સીજીએસટી) ઍક્ટ અંતર્ગત જીએસટી ઘટાડાનો લાભ સપ્લાયર્સ ગ્રાહકોને નહીં આપતા હોવાના પુરાવા મળે તો તેમની વિરુદ્ધ પગલાં લેવાશે. જે સપ્લાયર્સ ભાવમાં ફેરફાર કરે નહીં અથવા ઈનપુટ્સ અને કાચા માલમાં ચૂકવેલા ક્રેડિટ લાભ ટ્રાન્સફર કરે નહીં તેવા સપ્લાયર્સ વિરુદ્ધ પગલાં લેવાશે.\nસરકારે નફાખોરીને ડામવા માટે આ પગલું લીધું છે, ઉપરાંત કમિશનર્સને 20 સપ્લાયર્સનો ટાર્ગેટ આપવામાં આવશે, જેમાં કમિશનરે ઈનવોઈસ સાથે ટેક્સ સરખાવીને તપાસવાનું રહેશે કે નફાખોરી થઈ છે કે નહીં. કમિશનર્સને સ્પેશિયલ એન્ટિ-પ્રોફિટિંગ સેલ સ્થાપવાની પણ પરવાનગી અપાઈ છે.\nઅનિર્ણિત કેસની પતાવટ કરવા માટે નેશનલ એન્ટિ-પ્રોફિટિંગ અૉથોરિટીનો સમયગાળો બે વર્ષ માટે વધારવામાં આવ્યો છે, જેના ભાગરૂપે ઉપરોક્ત પગલાં લેવાયા છે. જોકે, ઉદ્યોગ આ નિર્ણયથી ખુશ નથી. તેમની દલીલ છે કે આ બાબતે કોઈ સ્પષ્ટતા નથી. કેપીએમજી ઈન્ડિયાના પાર્ટનર હરપ્રિત સિંઘે કહ્યું કે, નફાખોરી વિરોધી સ્પષ્ટતા અથવા એસઓપી (સ્ટાન્ડર્ડ ઓપરેટિંગ પ્રોસીજર)ને ઉદ્યોગ આવકારે છે. વ્યવસ્થિત માગદર્શિકાથી નફો ગ્રાહકો સુધી કઈ રીતે પહોંચાડવો તેનું માળખું તૈયાર કરી શકાય છે. જો આ બે મુદ્દા સ્પષ્ટ ન હોય તો જીએસટી વિષયક નિર્ણય ઉદ્યોગની તરફેણમાં કહેવાય નહીં.\nકન્સલટિંગ કંપની પીડબ્લ્યૂસી ઈન્ડિયાના પાર્ટનર અને ઈનડાયરેક્ટ ટેક્સ પ્રેક્ટિસના હૅડ પ્રતિક જૈને કહ્યું કે, નવેમ્બર 2017થી દરમાં ઘટાડો કરવામાં આવતો રહ્યો છે, જે ગ્રાહકોની ફરિયાદોને આધારે થયો છે. જો કર સત્તા ઓડિટ અને આકારણીની પ્રક્રિયામાં ભાગ લેશે તો ઉદ્યોગની ચિંતા કદાચ વધશે.\nસરકારે કેન્દ્ર અને રાજ્ય સરકારોના અધિકારીઓ માટે એસઓપી મૂકી છે, જેમાં દરમાં ફેરફારની તપાસ, મૉક ખરીદી (ખોટા ગ્રાહકો બનીને તપાસ) વગેરેનો સમાવેશ છે. ઉપરાંત કમિશનર્સે એ પણ તપાસવાનું રહેશે કે સુધારિત એમઆરપીનું સ્ટીકર પ્રોડકટ્સ ઉપર લગાડવામાં આવ્યું છે કે નહીં.\nજો ફિલ્ડ અધિકારીને કોઈ પુરાવા મળે તો તે રાજ્ય સ્તરે ફરિયાદ દાખલ કરી શકશે અને રાજ્ય સ્તરની સંચાલન સમિતી એક મહિનાની અંદર પગલાં લેશે. આ કમિટિમાં મોટા ભાગે ગ્રાહકો હશે. હાલના મહિનાઓમાં મલ્ટીનેશનલ સમાવિષ્ટ અમૂક કન્ઝ્યુમર ગુડ્સ કંપની અને રિયલ એસ્ટેટ ડેવલપર્સે જીએસટી ઘટાડાનો ફાયદો ગ્રાહકો સુધી પહોંચાડયો નહીં હોવાનું પ્રકાશમાં આવ્યું છે.


March 08, 2021 11:23 AM\nબોલિવૂડની 'દબંગ ગર્લ' એટલે કે અભિનેત્રી સોનાક્ષી સિંહાએ હાલમાં જ ચાહકોને જબરદસ્ત સરપ્રાઈઝ આપી છે. આંતરરાષ્ટ્રીય મહિલા દિવસ પહેલા તેણે પોતાના ડિજિટલ ડેબ્યુની ઘોષણા કરી છે. સોનાક્ષી સિંહા તેની આગામી વેબ સિરીઝમાં દમદાર પોલીસના પત્રમાં જોવા મળશે. તે જ સમયે, આ શ્રેણીમાંથી, તેણે પોતાનો ધમાકેદાર પ્રથમ લૂક ચાહકો સાથે શેર કર્યો છે. તેણે આ વેબ સિરીઝમાં પોતાનો પહેલો લુક સોશિયલ મીડિયા પર શેર કર્યો અને મહિલાઓની શક્તિની યાદ અપાવી. આ વેબ સિરીઝમાં સોનાક્ષીના ફર્સ્ટ લુકને ફેન્સ ખૂબ પસંદ કરી રહ્યા છે.\nસોનાક્ષી સિંહાએ ઇન્સ્ટાગ્રામ એકાઉન્ટ પર ડિજિટલ ડેબ્યૂનો પહેલો લુક શેર કર્યો છે. જેમાં જોવા મળી રહ્યું છે કે સોનાક્ષી પોલીસ યુનિફોર્મ પહેરી રેલવેની પાટા વચ્ચે ઉભી છે. તેમની આસપાસ એક અલાયદું ક્ષેત્ર દેખાય છે.\nશેર કરતા સોનાક્ષીએ લખ્યું - 'મહિલાઓ શું પ્રાપ્ત કરી શકે તેની કોઈ મર્યાદા નથી. આપણા બધાને તેમાં વિશ્વાસ છે, જે સમયની સાથે મજબૂત બન્યો છે. અને #WomensDayની પૂર્વસંધ્યાએ આપણે વસ્તુઓનું પાયદાન ઉપર લઇ જઈ રહ્યા છીએ.\nentertainment Sonakshi Sinha


કોર્ટે નારાજ થઈને ૧૦ હજારનો દંડ લગાડ્યો\nવર્ચ્યુઅલ સુનાવણી દરમિયાન ગંજીમાં રજૂ થયો આરોપી\nનવી દિલ્હી તા. ૨૦ : દિલ્હી હાઈકોર્ટમાં સુનાવણી દરમિયાન એક વિચિત્ર ઘટના જોવા મળી. વર્ચ્યુઅલ સુનાવણી દરમિયાન, એક વ્યકિત વેસ્ટ પહેરીને કોર્ટની સામે હાજર થયો. તેના પગલાથી કોર્ટ ગુસ્સે થઈ ગઈ અને તેને દંડ ફટકારવામાં આવ્યો.\nકોર્ટે આ કૃત્ય માટે વ્યકિતને દસ હજાર રૂપિયાનો દંડ ફટકાર્યો છે. જસ્ટિસ રજનીશ ભટનાગરે આદેશમાં કહ્યું- 'વીસી દરમિયાન, અરજદાર નંબર ૫ વીસી દ્વારા તેની ઓળખ માટે વેસ્ટમાં હાજર થયો હતો. અરજદાર નં.૫ નું કોર્ટ સમક્ષ ગર્ભિત હાજરીમાં વર્તન સંપૂર્ણપણે અસ્વીકાર્ય છે. VC મારફત કાર્યવાહી થઈ રહી હોવા છતાં, તેમણે યોગ્ય કપડામાં કોર્ટમાં હાજર થવું જોઈતું હતું.'\nવૈવાહિક વિવાદ સંબંધિત એફઆઈઆર રદ કરવાની માંગ કરતી અરજીનો નિકાલ કરતી વખતે કોર્ટે આ આદેશ આપ્યો હતો. જે વ્યકિત પર આ દંડ લગાવવામાં આવ્યો છે તેના પર પત્નીએ જ આરોપ લગાવ્યો છે. જો કે, બંને પક્ષોએ આ વર્ષે જુલાઈમાં તેમના વિવાદનું સમાધાન કર્યું હતું અને FIR રદ કરવા માટે કોર્ટનો સંપર્ક કર્યો હતો. કોર્ટે અરજી સ્વીકારી અને ૨૦૧૯માં સફદરજંગ એન્કલેવ પોલીસ સ્ટેશનમાં નોંધાયેલી FIR રદ કરી.\nસુનાવણી દરમિયાન કોર્ટને કહેવામાં આવ્યું હતું કે લગ્ન પછી એક છોકરીનો જન્મ થયો છે, પરંતુ પિતાને તેને મળવાનો કોઈ અધિકાર આપવામાં આવ્યો નથી. પતિ તરફથી હાજર રહેલા વકીલે કોર્ટને કહ્યું કે દર મહિને અરજદારને બાળકના સ્વાસ્થ્ય વિશે જાણ કરવા માટે એક ઈમેલ મોકલવો જોઈએ. પતિની આ માંગ પર પત્નીએ કહ્યું કે તેને તેની સામે કોઈ વાંધો નથી, તે દર મહિને બાળકની માહિતી મોકલશે.


યુપીમાં યોગી રાજમાં સ્કૂલો ‘ગૌશાળા’ બની રહી છે!\nરવિવાર, જાન્યુઆરી 20 2019, 00:01 Hrs(IST)\nનવગુજરાત સમય | Publish Date: Dec 27 2018 10:38PM\nએજન્સી : અલીગઢ\nઅલીગઢમાં રખડતી ગાયોના ત્રાસથી ખેડૂતો નારાજ: પાક બચાવવા ખેડૂતો સરકારી ઈમારતો-સ્કૂલોમાં ગાયોને મૂકી જાય છે\nઉત્તરપ્રદેશના અલીગઢમાં રખડતી ગાયો ખેતરોના ઊભા પાકમાં પહોંચીને તેને નુકસાન પહોંચાડતી હોવાથી ખેડૂતોએ નવો નુસખો અજમાવ્યો છે. અલીગઢમાં ખાસ કરીને ઈગલાસ અને ખૈર તાલુકાના ખેડૂતો રખડતી ગાયોને પકડીને સરકારી ઈમારતો કે સ્કૂલોમાં લઈ જઈને પૂરી દે છે.\nઆવી ઘટનાઓની જાણ થતાં જ પ્રખર ગૌ હિમાયતી એવા ઉત્તરપ્રદેશના મુખ્યમંત્રી યોગી આદિત્યનાથે અધિકારીઓને રખડતી ગાયોની યોગ્ય કાળજી લેવા માટે આદેશો આપ્યા છે.\nયોગી આદિત્યનાથે આ સાથે એવો પણ આદેશ આપ્યો છે કે ગૌચરની જમીન પરના દબાણો પણ દૂર કરવામાં આવે. છેલ્લા બે દિવસમાં, જિલ્લા સત્તાધીશોએ સ્થાનિક લોકો સાથે મળીને કામ શરૂ કર્યુ છે, આમાંના મોટાભાગના સ્થાનિક લોકો ઈગલાસ અને ખૈર તાલુકાના રહેવાસીઓ છે. આ સ્થાનિકો રખડતી ગાયોને સ્કૂલ, હોસ્પિટલો સહિતની સરકારી ઈમારતોમાં લઈ જાય છે અને ત્યાંના કમ્પાઉન્ડમાં ગાયોને મૂકી જાય છે.\nકેટલાક એવા પણ અહેવાલો પણ મળ્યા છે કે ખેડૂતોએ સ્કૂલોને આ રીતે ગૌશાળા બનાવી દીધી હોવાથી કેટલીક સ્કૂલો બંધ રાખવાની પણ નોબત આવી છે.\nડિસ્ટ્રીક્ટ મેજિસ્ટ્રેટ ચંદ્રભુષણ સિંઘ અને સિનિયર સુપ્રિન્ટેન્ડન્ટ ઓફ પોલીસ (એસએસપી) અજય કુમાર સાહનીએ જિલ્લા અધિકારીઓ સાથે તાત્કાલિક મીટિંગ પણ યોજી હતી. જેમાં સ્થિતિનો કયાસ મેળવવામાં આ‌વ્યો અને કોઈ અનીચ્છનીય ઘટના ન બને તેની વ્યવસ્થા અંગે પણ વિચાર કરવામાં આવ્યો હતો.\nડિસ્ટ્રીક્ટ મેજિસ્ટ્રેટે કહ્યું હતું, ‘અમે ખેડૂતોનાં પ્રતિનિધિઓ સાથે મીટિંગો કરી છે અને તેમને સરકારી ઈમારતોમાં ગાયોને જબરદસ્તીથી મૂકી જવા અંગે ચેતવણી પણ આપી છે. જો કોઈ આવા રખડતા પ્રાણીઓ પ્રત્યે ક્રૂરતા દાખવશે તો અને કોઈ અનધિકૃત વિસ્તારમાં પ્રાણીઓને ધકેલવાની કોશિશ કરશે તો અમે એવી વ્યક્તિ વિરુદ્ધ આકરી કાર્યવાહી કરીશું.’\nતેમણે આ સાથે એમ પણ કહ્યું હતું કે આવી ઘટનાઓ પછી દરેક ગ્રામ પંચાયતમાં ગૌશાળાની વ્યવસ્થાની કામગીરી યુદ્ધના ધોરણે શરૂ કરી દેવામાં આવી છે. એસએસપીએ કહ્યું હતું કે વસૂકી ગયેલી ગાયોને જો કોઈ વ્યક્તિ રખડતી મૂકી દેશે તો તેની વિરુદ્ધ એફઆઈઆર દાખલ કરવામાં આવશે.\nઆ સપ્તાહે જ એક ઘટનામાં કેટલાક ગૌ રક્ષકોએ સરકારી કોન્ટ્રાક્ટના વાહનો પર હુમલો કર્યો હતો અને પથ્થરમારો કર્યો હતો. વાસ્તવમાં આ વાહનોમાં રખડતી ગાયોને હંગામી ગૌશાળાઓમાંથી મુખ્ય સરકારી ગૌશાળાઓમાં લઈ જવાતા હતા. એવામાં એક ટ્રકને બળજબરીથી કેટલાક યુવાનોએ રોકવા માટે પ્રયાસ કર્યો ત્યારે એક ગાયનું મોત પણ થયું હતું. એ સમયે એકઠી થયેલી ભીડને જ્યારે સમજાવવામાં આવ્યું કે ગાયોને અધિકૃત રીતે અન્ય સ્થળે લઈ જવાઈ રહી છે અને કતલખાને નથી લઈ જવાતી તો પણ ટોળામાંના લોકોએ હિંસા ચાલુ રાખી હતી.


gujarat rain in south gujarat medium rain forecast for three days | દક્ષિણ ગુજરાતમાં મેઘમહેર યથાવત, ત્રણ દિવસ હળવાથી મધ્યમ વરસાદની આગાહી - news\nદક્ષિણ ગુજરાતમાં મેઘમહેર યથાવત, ત્રણ દિવસ હળવાથી મધ્યમ વરસાદની આગાહી\nPublished: 6th July, 2019 08:42 IST | અમદાવાદ\nદક્ષિણ ગુજરાતમાં હજુ પણ મેઘમહેર યથાવત છે. રાજ્યમાં હજુ પણ ત્રણ દિવસ હળવાથી મધ્યમ વરસાદની આગાહી છે\nઆવ્યો રે વરસાદ\nરાજ્યના કેટલાક વિસ્તારો ખાસ કરીને દક્ષિણ ગુજરાત પર મેઘરાજા મહેર કરી રહ્યા છે. વરસાદના કારણે જગતનો તાત ખુશ છે. તો બીજી તરફ અનેક જગ્યાએ ભૂવા પડવાથી અને પાણી ભરાઈ જવાના કારણએ લોકોને હાલાકીનો સામનો કરવો પડી રહ્યો છે. દક્ષિણ ગુજરાતની સાથે પંચમહાલ જિલ્લામાં પણ વરસાદી માહોલ છે.\nસુરતમાં ભરાયા પાણી\nવરસાદાના કારણે અનેક વિસ્તારોમાં ઠેર-ઠેર પાણી ભરાઈ ગયાં હતાં. શહેરની સિવિલ હૉસ્પિટલના ટ્રોમા સેન્ટરમાં અને બહાર ફરીથી પાણી ભરાઈ ગયાં હતાં. સુરતમાં વહેલી સવારથી ધોધમાર વરસાદ શરૂ થયો છે. જેમાં સૌથી વધુ વરસાદ સેન્ટ્રલ ઝોનમાં ૪૯ મિમી વરસાદ નોંધાયો છે. જ્યારે અઠવામાં ૪૫ મિમી, વરાછા-એમાં ૩૮ મિમી, કતારગામમાં ૩૬ મિમી, રાંદેરમાં ૩૩ મિમી, લિંબાયતમાં ૩૭, વરાછા-બીમાં ૨૩ અને ઉધનામાં ૧૯ મિમિ વરસાદ પડ્યો છે. બારડોલી નગરના રાજમાર્ગ પર આવેલી કૉલેજ નજીક મસમોટો ભૂવો પડ્યો હતો. જે ભુવામાં કૉલેજમાં વિદ્યાર્થીને મૂકવા આવેલા એક વાલીની વેગનાર કાર ખાબકી હતી. જેના કારણે વાલીએ પરેશાની ભોગવવી પડી હતી.\nરાજ્યમાં આગામી ત્રણ દિવસ હળવાથી ભારે વરસાદની આગાહી કરવામાં આવી છે. સૌરાષ્ટ્ર, કચ્છ અને દક્ષિણ ગુજરાતમાં વરસાદ પડી શકે છે.\nહવામાન વિભાગની આગાહી પ્રમાણે પહેલા દિવસે સૌરાષ્ટ્રના રાજકોટ, સુરેન્દ્રનગર, જૂનાગઢ, અમરેલી, ભાવનગર, મોરબી, બોટાદ, ગીર સોમનાથની સાથે દીવ-દમણ, દાદરા અને નગર હવેલીમાં હળવોથી મધ્યમ વરસાદ પડશે. કચ્છમાં પણ હળવા વરસાદની આગાહી છે.\nબીજા દિવસે પણ સૌરાષ્ટ્રના રાજકોટ , સુરેન્દ્રનગર, જુનાગઢ, અમરેલી, ભાવનગર, મોરબી, બોટાદ, ગીરસોમનાથ અને દીવ ઉપરાંત દમણ અને દાદરા નગર હવેલીમાં હળવાથી મધ્યમ વરસાદની આગાહી છે. બાકીના સ્થળોએ હવામાન સાફ રહેશે.\nઆ પણ વાંચોઃ વરસાદમાં સ્વસ્થ રહેવા રસોઈમાં આ દસ ચીજો અચૂક વાપરો\nત્રીજા દિવસે ઉત્તર ગુજરાતના કેટલાક વિસ્તારોમાં વરસાદ પડશે. સાથે મધ્ય ગુજરાતમાં પણ હળવો વરસાદ પડી શકે છે. દક્ષિણ ગુજરાતમાં આગામી દિવસોમાં પણ વરસાદ રહેશે.


Smoking cessation automatically heals damaged lung cells due to the natural energy of the lungs|ધૂમ્રપાન છોડી દેવાથી ફેફસાંની કુદરતી શક્તિને લીધે ફેફસાંની ખરાબ થયેલી કોશિકાઓ આપમેળે સ્વસ્થ થાય છે\nSmoking cessation automatically heals damaged lung cells due to the natural energy of the lungs\nરિસર્ચ / ધૂમ્રપાન છોડી દેવાથી ફેફસાંની કુદરતી શક્તિને લીધે ફેફસાંની ખરાબ થયેલી કોશિકાઓ આપમેળે સ્વસ્થ થાય છે\nFeb 06, 2020, 11:20 AM IST\nહેલ્થ ડેસ્ક: ધૂમ્રપાન શરીરમાં અનેક રોગોને આમંત્રણ આપે છે. ધૂમ્રપાન કરતા લોકોને ધૂમ્રપાન છોડી દેવા માટે પ્રેરણા આપે તેવું રિસર્ચ ઇંગ્લેન્ડમાં કરવામાં આવ્યું છે. ‘નેચર’ નામની મેડિકલ જર્નલમાં પ્રકાશિત થયેલાં આ રિસર્ચ અનુસાર ધૂમ્રપાન છોડતાની સાથે જ ફેફસાંની કુદરતી શકિત ધૂમ્રપાનને લીધે ખરાબ થયેલી ફેફસાંની કોશિકાઓને સ્વસ્થ કરે છે સાથે જ તે ફેફસાંનાં કેન્સરનાં જોખમ સામે પણ રક્ષણ આપે છે.\nયુનિવર્સિટી ઓફ લંડન અને વેલકમ સેંગર ઈન્સ્ટિટ્યૂટ દ્વારા કરવામાં આવેલાં આ રિસર્ચમાં 16 વોલન્ટિયર્સને સામેલ કરવામાં આવ્યા હતા. તેમાં ધૂમ્રપાન કરી રહેલાં, ધૂમ્રપાન છોડી ચૂકેલાં અને ધૂમ્રપાન ન કરતાં લોકોને સામેલ હતા. આ તમામ લોકોનાં ફેફસાંની બાયોપ્સી કરવામાં આવી હતી અને તેનું અવલોકન કરવામાં આવ્યું હતું.\nઅવલોકન અને પરિણામ\nરિસર્ચમાં જોવા મળ્યું કે ધૂમ્રપાન કરતા લોકોનાં ફેફસાંની કોશિકાઓમાં આશરે 10 હજાર આનુવંશિક ફેરફારો જોવા મળ્યા હતા જે તમાકુ અને તેના રસાયણોને લીધે થયા હતા. તેમાંથી એક ચતુર્થાંસ કોશિકાઓમાં કેન્સરકારક ફેરફાર જોવા મળ્યા હતા. ધૂમ્રપાન છોડી ચૂકેલાં લોકોની કોશિકાઓના અભ્યાસમાં સામાન્ય ફેરફાર જોવા મળ્યા હતા. ધૂમ્રપાન છોડી ચૂકેલાં લોકોની કોશિકાઓ આંશિક હદે ક્યારે પણ ધૂમ્રપાન ન કરનાર લોકોની કોશિકાઓ જેવી જોવા મળી હતી. અર્થાત ધૂમ્રપાન છોડી દેવાથી સમય જતા આપમેળે જ કોશિકાઓ સ્વસ્થ થઈ જાય છે.\nરિસર્ચમાં સામેલ લીડ ઓથર ડો. પીટરના જણાવ્યા અનુસાર, જે ક્ષણે તમે ધૂમ્રપાન છોડી દેવાનો નિર્ણય કરો છો તે જ ક્ષણથી તમને ફાયદો મળવાનો શરૂ થઈ જાય છે. ફેફસાંમાં રહેલી કુદરતી ક્ષમતાને લીધે ખરાબ કોશિકાઓ ધીરે ધીરે સ્વસ્થ થઇ જાય છે. આ પ્રક્રિયાને વૈજ્ઞાનિકો ફેફેસાંની ‘મેજિકલ એબિલિટી’ કહે છે.\nSmoking cessationautomatically healsdamaged lung cells


Harley-Davidsonના અંતનો પ્રારંભ, ટ્રમ્પે કહ્યું-પ્રોડક્શન શિફ્ટ કરવાની મળશે સજા | Donald Trump Threatens To Punish Harley for its decision to shift | Harley-Davidsonના અંતનો પ્રારંભ, ટ્રમ્પે કહ્યું-પ્રોડક્શન શિફ્ટ કરવાની મળશે સજા - Divya Bhaskar\nHarley Davidsonના અંતનો પ્રારંભ, ટ્રમ્પે કહ્યું પ્રોડક્શન શિફ્ટ કરવાની મળશે સજા | Donald Trump Threatens To Punish Harley For Its Decision To Shift\nHarley-Davidsonના અંતનો પ્રારંભ, ટ્રમ્પે કહ્યું-પ્રોડક્શન શિફ્ટ કરવાની મળશે સજા\nનવી દિલ્હીઃ અમેરિકન પ્રમુખ ડોનાલ્ડ ટ્રમ્પે Harley-Davidsonનું થોડુંક પ્રોડક્શન શિફ્ટ કરવાના નિર્ણયને મોટરસાયકલ કંપની માટે `અંતની શરૂઆત' ગણાવ્યું છે. એટલું જ નહિ, ટ્રમ્પે સજારૂપે કંપની પર હેવી ટેક્સ લગાવવાની પણ ધમકી આપી છે. ટ્રમ્પે સવારે7વાગ્યાથી ટવીટ કરતા રહીને કંપની પર આરોપ લગાવ્યો કે તે યુરોપીયન ટેરિફનો ઉપયોગ બહાના તરીકે કરી રહી છે. કંપનીએ મેન્યુફેક્ચરિંગમાં ફેરફાર કરવાની યોજના અગાઉથી જ બનાવી લીધી હતી.\nહાર્લેએ એક વર્ષ પહેલા કહ્યું હતું કે તે પોતાની કામગીરી કાન્સસ સિટીથી થાઇલેન્ડ શિફ્ટ કરશે અને તેણે ખાતરી આપી હતી કે તેમની ફેમસ બાઇક ક્યારેય બીજા દેશમાં નહિ બને. વ્હાઇટ હાઉસના સહયોગીઓએ કહ્યું કે આઇકોનિક અમેરિકન મેન્યુફેક્ચરર દ્વારા પ્રોડક્શન શિફ્ટ કરવાના નિર્ણયને ટ્રમ્પ પોતાની સાથે થયેલો દગો માની રહ્યા છે.\nહાર્લેને મળશે હેવી ટેક્સની સજા\nટ્રમ્પના ટવીટથી સ્પષ્ટ જણાય છે કે તેમણે હાર્લેના નિર્ણયને વ્યક્તિગત રીતે લીધો છે. તેમણે ટવીટમાં લખ્યું કે, હાર્લેને એ ખ્યાલ હોવો જોઇએ કે તે હેવી ટેક્સ વિના અમેરિકામાં ફરી પ્રોડક્ટ્સ નહિ વેચી શકે. તેમણે સંકેત આપ્યો કે હાર્લેનું પગલું છૂપા એજન્ડાથી પ્રભાવિત છે.\nહાર્લેના નિર્ણયથી ખુશ નથીઃ ટ્રમ્પ\nટ્રમ્પે યુરોપીયન યુનિયન ટેરિફ પર જણાવ્યું કે હાર્લે-ડેવિડસન માત્ર બહાના બનાવી રહી છે. મને સારું નથી લાગ્યું કારણ કે હું હાર્લે-ડેવિડસન સાથે સારો વ્યવહાર કરી રહ્યો હતો અને તે તેને બહાના તરીકે ઉપયોગ કરી રહી છે. મને નથી લાગતું કે જે હાર્લે ચલાવે છે તે તેનાથી ખુશ થશે અને હું પણ તેનાથી ખુશ નથી.\nટ્રમ્પે કહ્યું- હું હેરાન છું\nટ્રમ્પે ટિવટર પર નારાજગી બતાવતા કહ્યું કે હાર્લે-ડેવિડસન એવી બધી કંપનીઓમાં પહેલી છે કે જેણે સફેદ ઝંડો બતાવ્યો છે. તેમણે કહ્યું કે હું તેમના માટે લડી રહ્યો છું અને છેવટે તેમને ઇયુમાં વેચવા માટે વધારે ટેરિફ આપવી નહિ પડે, જેના કારણે અમારા વેપારને અસર પડી રહી છે અને તે 15,100 કરોડ ડોલર ઘટી ગયો હતો. ટેક્સ માત્ર હાર્લેનું બહાનુ છે- થોડી ધીરજ રાખો.\nયુરોપીયન યુનિયને વધાર્યો ટેરિફ\nયુરોપીયન યુનિયને અમેરિકન મોટરસાયકલ પર ઇમ્પોર્ટ ડ્યુટી6ટકાથી વધારીને 31 ટકા કરી દીધી છે. તેના કારણે ઇયુમાં ગ્રાહકોને મોટરસાયકલ ખરીદવા પર આશરે 2,200 ડોલર વધારે ચુકવવા પડશે. ટ્રમ્પે ઇયુમાંથી ઇમ્પોર્ટ થતા સ્ટીલ અને એલ્યુમિનિયમ પર ટેરિફ વધારી દીધી છે. આ કારણ છે કે ઇયુ તરફથી અમેરિકન વ્હીકલ્સને ટાર્ગેટ કરવામાં આવ્યા છે.\nહાર્લે-ડેવિડસને શું કહ્યું\nકંપનીએ રેગ્યુલેટરી નોટિસમાં જણાવ્યું કે પ્રોડક્શનને વિદેશમાં લઇ જવામાં 9થી 18 મહિનાનો સમય લાગી શકે છે. તેથી આવનારા સમયમાં હાર્લે-ડેવિડસન ઇયુ ટેરિફથી વધેલી કોસ્ટને ભરપાઇ કરી શકશે. કંપનીએ કહ્યું કે ઇયુના ટેરિફ બોજથી વધતા ઇન્ટરનેશન પ્રોડક્શનને ઓછો કરવાની અમારી પ્રાથમિકતા નથી પરંતુ ઇયુમાં ગ્રાહકોને મોટરસાયકલ્સ પહોંચાડવા માટે આ સ્થિર વિકલ્પ દેખાઇ રહ્યો છે. આ સાથે યુરોપમાં બિઝનેસને વ્યાવહારિક બનાવી રાખવા માટે આ પગલું લેવામાં આવી રહ્યું છે.


સ્માર્ટ સિટી કોન્સેપ્ટ: કેવી રીતે બની શકશે આપની સિટી સ્માર્ટ | What isasmart city and how it will work - Gujarati Oneindia\n| Updated: Thursday, June 25, 2015, 18:19 [IST]\nનવી દિલ્હી, 25 જૂન: ચળકતા અને પહોળા રસ્તાઓ, સાફ અને સુવાળી ગલીઓ, સુંદર ઇમારતો, સુવિધાઓ જ્યાં જોવા મળે તે છે સ્માર્ટ સિટી. જ્યાં આપની તમામ જરૂરીયાતો પૂરી થઇ જાય તે છે સ્માર્ટ સિટી, પરંતુ એક શહેરને સ્માર્ટ સિટી બનાવવી એટલું સરળ પણ નથી. માત્ર સાફ-સફાઇના જોરે કોઇ પણ સિટી સ્માર્ટ સિટી નથી બની શકતી.\nબલ્કે સ્માર્ટ બનવા માટે તેને ઘણીબધી કસોટીઓમાંથી પસાર થવું પડે છે અને તેમાં ઊણા પણ ઉતરવું પડે છે. વડાપ્રધાન નરેન્દ્ર મોદીની સૌથી મોટી મહત્વકાક્ષી યોજનાઓમાં એક છે સ્માર્ટ સિટી પ્લાન. જેના માટે 100 શહેરોની પસંદગી કરવામાં આવશે. આ શહેરોની પસંદગી સરળ નહી બની રહે. તેમને અલગ અલગ કસોટીઓમાંથી પાર ઉતરવું પડશે. તમામ કસોટીઓ પર ખરા ઉતર્યા બાદ જ શહેરને સ્માર્ટ સિટીનો દરજ્જો મળશે.\nઆવો તસવીરો પર એક નજર કરીને જોઇએ કે એવી કઇ કસોટી છે જેમાંથી સ્માર્ટ સિટી બનવા માટે પાર ઉતરવું પડશે...\nએક સ્માર્ટ સિટીમાં આપની બેઝિક જરૂરિયાતો માટે લગભગ તમામ સુવિધાઓ હોય છે. પછી ભલેને તે રસ્તાઓ હોય, વીજળી હોય, ટેકનોલોજી હોય, બેસ્ટ આર્કિટેક્ચર હોય.\nએક સ્માર્ટ સિટીમાં પબ્લિક ઇનફોર્મેશન, ઇલેક્ટ્રોનિક સર્વિસ, જનસુવિધા, સારી વોટર ટ્રીટમેન્ટ, પાર્કિંગ, ગ્રીન બિલ્ડિંગ, સ્માર્ટ મીટર અને મેનેજમેન્ટની સુવિધા હોવી જોઇએ.\nકોઇ શહેરમાં ટેક્નોલોજીનો ઉપયોગ કોઇ હદ સુધી અને કોના માટે કરવામાં આવી રહ્યું છે, સ્માર્ટ સિટી બનાવવા માટે તેનું ધ્યાન રાખવું જરૂરી છે.\nશહેરની ઇમારતો નિયમ અનુસાર બનેલી છે કે નહીં, તેમાં જરૂરી સુવિધા સુલભ છે કે નહીં. તેને જોઇને સ્માર્ટ સિટીની પસંદગી કરવામાં આવે છે.\nશહેરમાં જનતા માટે સાર્વજનિક સુવિધાઓ છે કે નહીં, અને છે તો તેનું સ્તર કેવું છે. શહેરને સ્માર્ટ સિટી બનવા માટે આ કસોટી પર ખરુ ઉતરવું પડે છે.\nશહેરમાં રસ્તાઓની સ્થિતિ કેવી છે. સાર્વજનિક પરિવહન કેટલું અસરદાર છે અને ગાડીયોની અવરજવર માટે કેવી સુવિધા છે. આ કસોટીથી સ્માર્ટ સિટીને પસાર થવું પડે છે.\nશહેરમાં રોજગારની કેટલી તકો છે, તેને જોતા સ્માર્ટ સિટીની પસંદગી કરવામાં આવે છે.\nકોઇ સ્તરમાં રહેનારા લોકોનું જીવન સ્તર કેવું છે તેને જોયા બાદ જ સ્માર્ટ સિટીની પસંદગી કરવામાં આવે છે.\nsmart city narendra modi vision selection સ્માર્ટ સિટી નરેન્દ્ર મોદી વિઝન આયોજન સુવિધા શહેર\nPM Modi had announced his vision to set up 100 smart cities across the country soon after his government was sworn into power mid last year.How here you know what is smart city and how it will work for you.


ઘંટેશ્વર, છોટુનગર અને રૈયાધાર મફતીયાપરામાં પોલીસની મેગા ડ્રાઈવઃ દેશી દારૂ સાથે નવ પકડાયા\nરાજકોટઃ શહેર પોલીસ કમિશનરશ્રી મનોજ અગ્રવાલ, જોઈન્ટ પોલીસ કમિશનર શ્રી ખુરશીદ અહેમદ, ડીસીપી મનોહરસિંહ જાડેજા, એસીપી પી.કે. દીયોરાની સૂચનાથી શહેરના અલગ અલગ વિસ્તારમાં દેશી દારૂ અંગેની ડ્રાઈવ રાખવામાં આવી હતી. જેમાં યુનિવર્સિટી પોલીસ મથકના પીઆઈ એ.એસ. ચાવડા, પીએસઆઈ એ.બી. જાડેજા, એ.બી. વોરા, વી.એમ. ડોડીયા, બી.જી. ડાંગર, એચ.જે. બરવાડીયા સહિતના સ્ટાફે કાલાવડ રોડ જડુસ હોટલની સામે નદીના પૂલની બાજુમાં, રૈયાધાર મફતીયાપરા, યુનિવર્સિટી રોડ પર કીડની હોસ્પીટલની પાછળ મફતીયાપરામાંથી દેશી દારૂ સાથે વિક્રમ કેશુભાઈ વાજેલીયા, રામસીંગ કેશુભાઈ વાજેલીયા, બુધીબેન ઉર્ફે લક્ષ્મીબેન કમાભાઈ હાલાણી, કેશુ જકશીભાઈ જખાણીયા, ચંપા રણુભાઈ સાડમીયા, દિપક મગનભાઈ સોલંકીને પકડી લઈ કાર્યવાહી કરી હતી. જ્યારે ગાંધીગ્રામ પોલીસ મથકના પીઆઈ કે.એ. વાળા, પીએસઆઈ આર.એસ. પટેલ, એચ.વી. સોમૈયા સહિતના સ્ટાફે છોટુનગર તથા ઘંટેશ્વર ૨૫ વારીયામાંથી દેશી દારૂ સાથે બેને પકડી લઈ કાર્યવાહી કરી હતી.


#વડોદરા -બાઇક ચાલકને બચાવવા જતા ST બસના ડ્રાઇવરે સ્ટીયરિંગ પરનો કાબૂ ગુમાવતા બસ ડિવાઇડર પર ધસી ગઇ - Watch Gujarat News : LIVE LATEST TODAY Online\n#વડોદરા -બાઇક ચાલકને બચાવવા જતા ST બસના ડ્રાઇવરે સ્ટીયરિંગ પરનો કાબૂ ગુમાવતા બસ ડિવાઇડર પર ધસી ગઇ\nજંબુસરથી વડોદરા આવતા બસને રાજમહેલ રોડ પર અકસ્માત નડ્યો\nબાઇક ચાલકને બચાવવા જતા એસટી બસ ચાલકે સ્ટીયરીંગ પરનો કાબુ ગુમાવ્યાનું પ્રાથમિક તારણ\nઓછા મુસાફરો હોવાને કારણે ઘાયલોની સંખ્યા સિમીત\nવડોદરા. રાજમહેલ રોડ પર ST બસના ડ્રાઇવરે સ્ટેઇરિંગ પરનો કાબૂ ગુમાવી દેતા બસ ડિવાઇડર પર ચડી ગઇ હતી. જેમાં4મુસાફર ઇજાગ્રસ્ત થયા હતા. જે પૈકી એક મહિલાને વધુ ઇજા થતાં તેને સારવાર અર્થે સયાજી હોસ્પિટલમાં ખસેડવામાં આવી હતી. જ્યાં તેની સારવાર ચાલી રહી છે.\nરવિવારે સવારે બાઇક ચાલકને બચાવવા જતા ડ્રાઇવરે સ્ટેઇરિંગ પરથી કાબૂ ગુમાવ્યો ભરૂચ જિલ્લાના જંબુસરથી વડોદરા બસ ડેપો તરફ જઇ રહેલી બસને રાજમહેલ રોડ પર અકસ્માત નડ્યો હતો. ST બસના ડ્રાઇવરે બાઇક ચાલકને બચાવવા જતા સ્ટેઇરિંગ પરનો કાબૂ ગુમાવી દેતા બસ ડિવાઇડર પર ચડી ગઇ હતી. જેમાં4મુસાફર ઇજાગ્રસ્ત થયા હતા. ઘટનાની જાણ થતાં જ પોલીસ અને 108 એમ્બ્યુલન્સની ટીમ ઘટના સ્થળે દોડી ગઇ હતી.\nએક મહિલાને વધુ ઇજાઓ થવાથી તેને 108 એમ્બ્યુલન્સ મારફતે સયાજી હોસ્પિટલમાં સારવાર અર્થે ખસેડવામાં આવી હતી. બાકીના3મુસાફરને સામાન્ય ઇજા થઇ હોવાને કારણે સ્થળ પર જ સારવાર આપવામાં આવી હતી. જો બસમાં વધારે મુસાફરો હાજર હોત તો ઇજાગ્રસ્તની સંખ્યામાં વધારો થઇ શકત.\nબસમાં માત્ર 10 જેટલા લોકો જ મુસાફરી કરી રહ્યા હતા\nઇજાગ્રસ્ત બળવંતભાઇએ જણાવ્યું હતું કે, જંબુસરથી વડોદરા જઇ રહેલી બસમાં 8થી 10 જેટલા મુસાફરો બેઠેલા હતા. અને સમયે વડોદરાના રાજમહેલ રોડ પર બસ ડિવાઇડર ઉપર ચડી જતા મને પતરૂ વાગ્યું છે. મારા સહિત કેટલાક મુસાફરો ઇજાગ્રસ્ત થયા છે, જે પૈકી એક મહિલાને ફ્રેક્ચર થયું છે. બાકીના લોકોને સામાન્ય ઇજા પહોંચી છે. સામાન્ય ઇજાગ્રસ્ત મુસાફરોને સ્થળ પર જ સારવાર આપવામાં આવી હતી.


IPL Auction 2021: ગ્લેન મેક્સવેલને આરસીબીએ રેકોર્ડ 14.5 કરોડમાં ખરીદ્યો | IPL Auction 2021: Glenn maxwell was bought by RCB forarecord Rs 14.5 crore - Gujarati Oneindia\nઆઈપીએલની હરાજીમાં ઓસ્ટ્રેલિયાના વિસ્ફોટક ઓલરાઉન્ડર ગ્લેન મેક્સવેલને આરસીબીની ટીમે 14.25 કરોડમાં ખરીદ્યો છે, જેનો અર્થ છે કે હવે મેક્સવેલ હવે વિરાટ કોહલીની ટીમ સાથે આગામી આઈપીએલ સીઝન રમશે. આ આઇપીએલની હરાજીમાં મેક્સવેલની બેઝ પ્રાઈઝ માત્ર2કરોડ રૂપિયા રાખવામાં આવી હતી, પરંતુ તેને ખરીદવા માટે આરસીબી અને ચેન્નાઈ સુપર કિંગ્સ વચ્ચે સ્પર્ધા ચાલી હતી. બંને વચ્ચે મેક્સવેલ ખરીદવાની હરીફાઇ વચ્ચે, આખરે આરસીબીએ મેક્સવેલને 14.25 કરોડમાં ખરીદ્યો હતો.\nતમને જણાવી દઈએ કે ગ્લેન મેક્સવેલને કિંગ્સ ઇલેવન પંજાબ દ્વારા રિલિઝ કરવામાં આવ્યો હતો, ત્યારબાદ તેને આરસીબી ટીમે 14.25 કરોડમાં ખરીદ્યો હતો. પંજાબ ટીમની રિલિઝ બાદ મેક્સવેલે જાતે જ આરસીબી તરફથી રમવા માટેની ઇચ્છા વ્યક્ત કરી હતી અને તેની આ ઇચ્છા પૂરી થઈ ગઈ છે અને તે ટૂંક સમયમાં આઈપીએલની આ સીઝનમાં આરસીબી તરફથી રમતા જોવા મળશે. મહત્વની વાત એ છે કે પંજાબે મેક્સવેલને ભારે રકમ ચૂકવીને ખરીદ્યો હતો, પરંતુ છેલ્લી આઈપીએલમાં તે એક પણ સિક્સર ફટકારી શક્યો ન હતો.\nતાજેતરમાં જ પત્રકારો સાથેની વાતચીત દરમિયાન મેક્સવેલે કહ્યું હતું કે તે આરસીબી માટે કેપ્ટન વિરાટ કોહલીની સાથે તેના આઇડોલ એબી ડી વિલિયર્સ સાથે રમવા માંગશે. તેણે કહ્યું કે મને વિરાટ કોહલી ખૂબ ગમે છે. જો કે, જે જોવામાં આવશે તે એ છે કે શું મેક્સવેલ આરસીબી વતી પોતાની શક્તિ બતાવી શકે છે. આરસીબીની ટીમે, જે હજી સુધી એક પણ આઈપીએલ ટાઇટલ જીતી શકી નથી, તેવી રીતે, વિરાટ કોહલી, એબી ડી વિલિયર્સ અને ગ્લેન મેક્સવેલની જોડી આરસીબીની ટીમને આઇપીએલનો ખિતાબ અપાવી શકે છે.\nઆ પણ વાંચો: IPL Auction 2021: બાંગ્લાદેશી ખેલાડીઓ પર વધુ પૈસા નહિ લગાવે એકેય ટીમ, જાણો કારણ\ncricket ipl rcb ipl auction kxip IPL 2021 આઈપીએલ 2021 ક્રિકેટ આઇપીએલ આરસીબી આઇપીએલ હરાજી\nGlenn maxwell was bought by RCB forarecord Rs 14.5 crore


મણિપુર - Kumartours\nર્યટનની મોસમ ઓક્ટોબરથી ફેબ્રુઆરી સુધીની હોય છે જ્યારે તે ઘણી વખત ગરમ અને ભેજવાળા વગર સની હોય છે. સંસ્કૃતિમાં માર્શલ આર્ટ, નૃત્ય, થિયેટર અને શિલ્પનો સમાવેશ થાય છે. હરિયાળી મધ્યમ આબોહવા સાથે છે. ઉખરુલ (જિલ્લો), સેનાપતિ ખાતે ડ્ઝુકો વેલી , સંગાઈ ( બ્રો એન્ટલેડ ડીયર) ખાતેનો મોસમી શિરુઈ લીલી છોડ અને લોકટક તળાવ ખાતે તરતા ટાપુઓ આ વિસ્તારની વિરલતાઓમાં સામેલ છે. પોલો , જેને શાહી રમત કહી શકાય, તેનો ઉદ્દભવ મણિપુરમાં થયો હતો. ઇમ્ફાલ […]\nસેનાપતિ – સાંસ્કૃતિક સૂઝ માટે કુદરતની બક્ષિસથી આશીર્વાદિત, સેનાપતિ એ એક સરળ છતાં રસપ્રદ છુપાયો છે અને મણિપુરના શ્રેષ્ઠ પર્યટન સ્થળોમાંનું એક છે . અહીંનો લગભગ 80 ટકા વિસ્તાર લીલાછમ જંગલોમાં આવરી લેવામાં આવ્યો છે, અને બાકીનો વિસ્તાર ગ્રામજનો વસે છે. મણિપુરની સાંસ્કૃતિક સમજ માટે ઝંખના ધરાવતા લોકો માટે આ ગામ એક આદર્શ એસ્કેપ બનાવે છે. તમે આખો દિવસ વૂડલેન્ડની […]\n2012-2013 મણિપુરનું ગ્રોસ સ્ટેટ ડોમેસ્ટિક ઉત્પાદન બજાર કિંમતો પર લગભગ ₹ 10,188 કરોડ (US$1.3 બિલિયન) હતું. તેનું અર્થતંત્ર મુખ્યત્વે કૃષિ, વનસંવર્ધન, કુટીર અને વેપાર આધારિત છે. મણિપુર મોરેહ અને તામુ નગરો દ્વારા ભારતના “પૂર્વના પ્રવેશદ્વાર” તરીકે કામ કરે છે , જે ભારત અને બર્મા અને દક્ષિણપૂર્વ એશિયા, પૂર્વ એશિયા, સાઇબિરીયા, આર્કટિક, માઇક્રોનેશિયા અને પોલિનેશિયાના અન્ય દેશો વચ્ચેના વેપાર માટેનો જમીન માર્ગ છે. ભારતના ઉત્તરપૂર્વીય પ્રદેશમાં […]\nભારતના રત્ન તરીકે પ્રસિદ્ધ, મણિપુર એ સુંદર સ્થળોમાંનું એક છે જ્યાં પ્રવાસીઓ માતા પ્રકૃતિના ખોળામાં પોતાને ગુમાવી શકે છે. રાજ્યને ઓછામાં ઓછું સ્પર્શ્યું અને શોધાયું હોવા છતાં, મણિપુર પ્રવાસીઓને વિચિત્ર લેન્ડસ્કેપ્સ, આલીશાન ટેકરીઓ, લીલીછમ ખીણો, નીલમ તળાવો અને ગાઢ જંગલોથી ભરપૂર બક્ષિસ આપે છે. મણિપુરની મુલાકાત લેવાનું આયોજન કરતા પ્રવાસીઓ માત્ર ગંતવ્ય સ્થળની મનોહર સુંદરતા જ નહીં […]


IPL 2022 (આઈપીએલ 2022) CSK vs KKR MS Dhoni Ravindra Jadeja took 47 Runs in last Three overst- આઈપીએલ 2022 ચેન્નાઈ સુપરકિંગ્સ વિ. કોલકત્તા નાઈટ રાઈડર્સ એમ.એસ. ધોની અને રવિન્દ્ર જાડેજાએ3ઓવરમાં 47 રન લીધા. – News18 Gujarati\nIPL 2022 CSK vs KKR : કેપ્ટનશીપ છોડતા ધોનીનો બેટિંગમાં જલવો, IPLની પહેલી જ મેચમાં સર્જી દીધો રેકોર્ડ\nIPL 2022 CSK vs KKR : આઈપીએલ 2022ની પહેલી મેચમાં ચેન્નાઈ સુપરકિંગ્સ માટે શાનદાર બેટિંગ કરતા ધોનીએ નોટઆઉટ રહી 50 રન કર્યા\nIPL 2022 CSK vs KKR Scorecard : આઈપીએલ 2022 (IPL 2022)ની પહેલી મેચમાં કોલકત્તા નાઈટ રાઈડર્સ સામે મહેન્દ્ર સિંઘ ધોનીના 38 બોલમાં શાનદાર 50 રન નોટઆઉટ. મેચના પરિણામથી વિપરીત ધોનીના નામે લખાઈ ગયો નવો રેકોર્ડ\nLast Updated : March 26, 2022, 22:33 IST\nIPL 2022 CSK vs KKR: આજથી ક્રિકેટના મેગા ઈવેન્ટ આઈપીએલ 2022 (IPL 2022)નો ધમાકેદાર પ્રારંભ થયો છે. આજે આઈપીએલ 2022ની પહેલી મેચ ચેન્નાઈ સુપરકિંગ્સ અને કોલકત્તા નાઈટરાઈડર્સ વચ્ચે રમાશે (CSK vs KKR) રમાઈ હતી. કેપ્ટન રવિન્દ્ર જાડેજા (Ravindra Jadeja)ની ચેન્નાઈ સુપરકિંગ્સમાં (Chennai Super Kings)માં અને કેપ્ટન શ્રેયસ ઐયરની (Shreyas Iyer)ની કોલકત્તા નાઈટ રાઈડર્સ (Kolkata Knight Riders)માં નવી ઈનિંગનો પ્રાંભ થયો હતો. કોલકત્તા નાઈટ રાઈડર્સે ટોસ જીતીને પ્રથમ બોલિંગ કરવાનો નિર્ણય લીધો હતો (CSK vs KKR Live Scorecard) આ નિર્ણય તેમના પક્ષમાં સાર્થક સાબિત થયો હતો. એક તબક્કે ચેન્નાઈ સુપર કિંગ્સની ઈનિંગ 100થી ઓછા રનમાં સમેટાઈ જવાની શક્યતા લાગતી હતી પરંતુ કેપ્ટનશીપ છોડતા જ એમ.એસ.ધોનીનું (MS Dhoni Batting) બેટ ચમક્યું હતું. છેલ્લી3ઓવરમાં ધોનીએ રમેલી આક્રમક રમચના કારણે ચેન્નાઈની ઈનિંગ 131 રન સુધી પહોંચી શકે છે.\nપ્રથમ બેટિંગ કરી રહેલી ચેન્નાઈની નવી ટીમમાં ઓપનર ફાફ ડુ પ્લેસીની ગેરહાજરી જોવા મળી હતી. તો ગત આઈપીએલનો ઓરેન્જ કેપ વિજેતા ઋતુરાજ ગાયકવાડ પણ નિષ્ફળ ગયો હતો. CSKએ 11મી ઓવરમાં 61 રનના સ્કોર પર પોતાની5વિકેટ ગુમાવી દીધી હતી. શિવમ દુબેના રન આઉટ થયા પછી, ધોની રમવા માટે બહાર આવ્યો અને મુશ્કેલીમાં ફસાયેલી ટીમને માત્ર કટોકટીમાંથી ઉગારી જ નહીં, પણ ટીમને સન્માનજનક સ્કોર સુધી પહોંચાડી.\nઆ પણ વાંચો : IPL 2022 CSK vs KKR Live Score: કેકેઆરને પ્રથમ ફટકો, વેંકટેશ 16 રને આઉટ\nપહેલા 15 રન 25 બોલમાં બનાવ્યા\n40 વર્ષીય મહેન્દ્ર સિંહ ધોનીને શરૂઆતમાં રન બનાવવામાં ઘણી તકલીફ પડી હતી. આ તેની બેટિંગના આંકડા પરથી સ્પષ્ટ થાય છે. તેણે પહેલા 15 રન 25 બોલમાં બનાવ્યા હતા. પરંતુ પછીના 35 રન માત્ર 13 બોલમાં જ બની ગયા હતા. ભલે ધોનીની ઉંમર 40 વર્ષની છે. પરંતુ રમતની સમજમાં તેનો જોટો જડે એમ નથી. ધોની જાણતો હતો કે ટીમ મુશ્કેલીમાં છે. તેથી છેલ્લી ત્રણ ઓવર સુધી વિકેટ બચાવીને અને પછી ઝડપી શોટ રમીને રન કર્યા\n3 ઓવરમાં ધોની અને જાડેજાએ 47 રન કર્યા\nધોનીએ આન્દ્રે રસેલની 18મી ઓવરમાં ત્રણ ચોગ્ગા ફટકાર્યા અને અહીંથી રમતની બાજી પલટી. ધોનીએ 20મી ઓવરના પાંચમા બોલ પર 1 રન લઈને પોતાની અડધી સદી પૂરી કરી અને ટીમને 131 રનના સન્માનજનક સ્કોર સુધી લઈ ગઈ. ધોની અને જાડેજાએ છેલ્લા 18 બોલમાં 47 રન જોડ્યા હતા.\nઆઈપીએલમાં ફિફ્ટી મારનાર સૌથી મોટી ઉંમરનો ભારતીય ખેલાડી\nમહેન્દ્ર સિંહ ધોનીએ કોલકાતા નાઈટ રાઈડર્સ સામે પોતાની અડધી સદી સાથે એક ખાસ રેકોર્ડ બનાવ્યો હતો. તે IPL ઈતિહાસમાં ફિફ્ટી ફટકારનાર સૌથી મોટી ઉંમરનો ભારતીય ખેલાડી બન્યો. તેણે KKR સામે 40 વર્ષ અને 262 દિવસની ઉંમરે અડધી સદી ફટકારી. ઓસ્ટ્રેલિયાનો એડમ ગિલક્રિસ્ટ IPLમાં ફિફ્ટી ફટકારનાર સૌથી મોટી ઉંમરનો ક્રિકેટર છે, તેણે 41 વર્ષ અને 181 દિવસની ઉંમરમાં અડધી સદી ફટકારી હતી.\nTags: Csk vs kkr, IPL 2022, Ipl live, Ms dhoni, ક્રિકેટ


ઑલ ઈલેક્ટ્રિક રેન્જ સાથે Jeep Grand Cherokee 4xe Hybrid કાર લોન્ચ\nJeep Grand Cherokee 4xe hybrid launch\nJeep Grand Cherokee 4xe launch Gujarati News : જીપ એ યુરોપમાં તેની ફ્લેગશિપ SUV ગ્રાન્ડ ચેરોકીનું પ્લગ-ઇન હાઇબ્રિડ વર્ઝન રજૂ કર્યું છે. નવી ગ્રાન્ડ ચેરોકી 4xe હાઇબ્રિડ કાર પેટ્રોલ ટર્બો એન્જિન અને ઇલેક્ટ્રિક મોટરના સંયોજન સેટઅપ સાથે આવે છે, જે એકસાથે 380 એચપીની મહત્તમ શક્તિ અને 637 એનએમનો પીક ટોર્ક જનરેટ કરવામાં સક્ષમ છે. કંપનીનો દાવો છે કે આ કાર 24 કિલોમીટર પ્રતિ લીટર પેટ્રોલની રેન્જને આવરી શકે છે અને જ્યારે માત્ર ઈલેક્ટ્રિક પાવર પર ચાલે છે ત્યારે તે લગભગ 40 કિલોમીટરની રેન્જને ડિલિવર કરવામાં સક્ષમ હશે.\nજૂઓ તસવીરો – હાર્દિક પંડ્યા પાસે છે ભવ્ય કારનો કાફલો, કિંમત સાંભળી ચોંકી જશો;\nજૂઓ વીડિયો – માટીથી બનાવી સડસડાટ દોડતી લક્ઝુરીયસ કાર\nગ્રાન્ડ ચેરોકી 4xe ની જાહેરાત કરતા, જીપે માહિતી આપી છે કે પાંચમી પેઢીની જીપ ગ્રાન્ડ ચેરોકી 4Xeની ‘એક્સક્લુઝિવ લોન્ચ એડિશન’ પણ ઉપલબ્ધ કરાવવામાં આવશે, જેમાં તમામ સાધનો, સાર્વજનિક ચાર્જિંગ સ્ટેશનો પર કાર ચાર્જ કરવા માટે મોડ3સામેલ હશે. કેબલ અને કેટલીક અન્ય સુવિધાઓ ઉપલબ્ધ થશે. એક્સક્લુઝિવ લોન્ચ એડિશન નવા લેવલ2એક્ટિવ ડ્રાઈવર આસિસ્ટન્ટ, નવું 25.4 સેમી હેડ-અપ ડિસ્પ્લે, ફ્રન્ટ પેસેન્જર માટે એક્સક્લુઝિવ સ્ક્રીન અને નવા ડિજિટલ રિયર-વ્યૂ મિરર જેવી માનક સુવિધાઓ સાથે આવશે.\nNEWS: The 2022 Jeep Grand Cherokee has arrived in Europe with plug-in hybrid power…>> https://t.co/Cp1J19LZJ4 pic.twitter.com/ITTvt0arpr\n— Auto Express (@AutoExpress) February 17, 2022\nબીજી તરફ, પાવરટ્રેન વિશે વાત કરીએ તો, સ્ટાન્ડર્ડ અને સ્પેશિયલ એડિશન બંનેમાં સમાન પાવર અને બેટરી પેક વિકલ્પો હશે. અમે ઉલ્લેખ કર્યો છે તેમ, ગ્રાન્ડ ચેરોકી 4xe હાઇબ્રિડ કારમાં હાજર પેટ્રોલ એન્જિન અને ઇલેક્ટ્રિક મોટર મળીને 380 એચપીની મહત્તમ શક્તિ અને 637 એનએમનો પીક ટોર્ક જનરેટ કરશે. તેમાં 17 kWh ક્ષમતાનું બેટરી પેક મળશે. કંપનીનો દાવો છે કે જો આ કારને માત્ર ઈલેક્ટ્રિક પાવરથી ચલાવવામાં આવશે તો તે એક વાર ચાર્જ કરવા પર 40 કિમી ચાલી શકે છે.\nકંપની આ કારને ત્રણ 4WD સિસ્ટમ્સ સાથે ઓફર કરી રહી છે, જેમાં Quadra-Trac I, Quadra-Trac II અને ઇલેક્ટ્રોનિક રિયર ડિફરન્શિયલ લૉક સાથે ક્વાડ્રા-ડ્રાઇવ II સિસ્ટમનો સમાવેશ થાય છે. છેલ્લી સિસ્ટમ પાંચ ડ્રાઇવિંગ મોડથી સજ્જ હશે, જેમાં ઓટો, સ્નો, સેન્ડ/મડ, રોક અને સ્પોર્ટ મોડનો સમાવેશ થાય છે.\nકારને એક વિશાળ ડિજિટલ ઇન્સ્ટ્રુમેન્ટ ક્લસ્ટર મળે છે, જે સેન્ટર સ્ક્રીન સાથે કનેક્ટ થાય છે. ઇન્ફોટેનમેન્ટ સિસ્ટમમાં એન્ડ્રોઇડ ઓટો અને એપલ કારપ્લે વાયરલેસ કનેક્ટિવિટી વિકલ્પો, ઓટીએ મેપ અપડેટ્સ, આઠ જેટલા ઉપકરણો માટે 4જી હોટસ્પોટ સપોર્ટ અને એમેઝોન એલેક્સા એકીકરણ જેવી અદ્યતન સુવિધાઓનો પણ સમાવેશ થાય છે.\nPrevious articleજૂઓ વીડિયો ચિત્તા એ દબોચ્યો અજગરને, અજગરે કર્યો મરણીયો પ્રયાસ…\nNext articleસાવધાન ! તમે પણ આ એપમાં પેમેન્ટ કરતા હોય તો ચેતી જજો RBI એ કહ્યું આવું


Ahmedabad man writes suicide note before suicide - અમદાવાદના આધેડે કંટાળીને કર્યો આપઘાત – News18 Gujarati\n'હું શાંતિથી જમી પણ નથી શકતો સુઈ પણ નથી શકતો,' અમદાવાદના આધેડે હૃદયદ્વાવક સુસાઇડ નોટ લખી કર્યો આપઘાત\nઆધેડની ફાઇલ તસવીર\nAhmedabad news: વસ્તુઓ ખરીદવા માટે મિત્રને લોન અપાવી અને મિત્રે લોનના રૂપિયા ભરપાઈ ન કરતા અંતે ઉઘરાણીથી કંટાળીને આધેડ વયની વ્યક્તિએ આત્મહત્યા કરી છે.\nLast Updated : April 19, 2022, 16:49 IST\nઅમદાવાદ: શહેરના (Ahmedabad News) વેજલપુર વિસ્તારમાં એક વ્યક્તિને મિત્રતા નિભાવવી ભારે પડી છે. પોતાના નામે કેટલીક વસ્તુઓ ખરીદવા માટે મિત્રને લોન અપાવી અને મિત્રે લોનના રૂપિયા ભરપાઈ ન કરતા અંતે ઉઘરાણીથી કંટાળીને આધેડ વયની વ્યક્તિએ આત્મહત્યા (Suicide) કરી છે. જે બાદ દંપતી વિરુદ્ધમાં આત્મહત્યા માટે દુષ્પ્રેરણાનો ગુનો દાખલ કરવામાં આવ્યો છે.\nશહેરના વેજલપુર વિસ્તારમાં આવેલ વણકરવાસમાં મહેન્દ્રકુમાર ગોહેલે ગળેફાંસો ખાઈને આત્મહત્યા કરી હોવાનો બનાવ પ્રકાશમાં આવ્યો છે. જોકે તેમના પર્સમાંથી મળેલી સુસાઇડ નોટના આધારે પોલીસે યોગેશ શુક્લા અને તેની પત્ની વિરુદ્ધમાં આત્મહત્યા માટે દુષ્પ્રેરણાનો ગુનો દાખલ કર્યો છે. આ દંપતીએ મૃતકના નામે લોન લઈને છેલ્લા બે મહિનાથી હપ્તા નહિ ભરતા બેંકની ઉઘરાણીથી કંટાળી તેમણે આત્મહત્યા કરી હોવાનો ઉલ્લેખ સુસાઇડ નોટમાં કરવામાં આવ્યો છે.\nઆ પણ વાંચો - મોદી અને મોરેશિયસના પીએમ કરશે રોડ શો,3વાગ્યા બાદ આ માર્ગો રહેશે બંધ\nમૃતકના પર્સમાંથી મળી આવેલી સુસાઇડ નોટમાં તેમણે લખ્યું છે કે, યોગેશ શુક્લા અને તેની પત્નીએ મળીને મારી પાસેથી અલગ અલગ વસ્તુની લોન લઈ મારી સાથે છેતરપિંડી કરી છે. છેલ્લા બે મહિનાથી બેંકનો હપ્તો ભરતા નથી તેના કારણે બેન્કોવાળા મારા ઘરે આવીને ઉઘરાણી કરે છે. જેથી હું કંટાળી ગયેલ છું અને હું શાંતિથી જમી પણ શકતો નથી સુઈ પણ શકતો નથી. ઉપરોક્ત વ્યક્તિને કારણે મારા સુખી સંસારમાં આગ લાગેલ છે. ઉપરોક્ત વ્યક્તિને કારણે મારી જિંદગી બરબાદ થઈ ગયેલ છે. મારા ડોક્યુમેન્ટ તેના મોબાઇલમાં છે તથા મારી બેંકના ક્રેડિટ કાર્ડ પણ તેની પાસે છે. આ મહિનાની પગાર પણ તેને ઉઠાવી લીધેલ છે. હવે મારાથી સહન થતું નથી જેથી હું આત્મહત્યા કરું છું. યોગેશ શુક્લા તથા તેની પત્નીને એવી સજા કરાવશો કે, જેથી કરીને તે મારા જેવા ભોળા તથા નિર્દોષ લોકોને આવી રીતે છેતરપિંડી કરે નહીં.\nઆ પણ વાંચો - Husband Wife: પત્નીએ ખાનગી દવાખાનામાં સારવાર કરાવી તો પતિ થયો ગુસ્સે અને...\nહાલ માં પોલીસે ફરિયાદ દાખલ કરીને સમગ્ર મામલે વધુ તપાસ શરૂ કરી છે. દંપતી વિરુદ્ધમાં આત્મહત્યા માટે દુષ્પ્રેરણાનો ગુનો દાખલ કરવામાં આવ્યો છે.\nFirst published: April 19, 2022, 16:49 IST\nTags: અમદાવાદ, આપઘાત, ગુજરાત


નિર્ભયા કેસઃ તિહાર જેલ પ્રશાસને કહ્યુ - હવે જજનો રોલ નહિ, નિર્ણય હવે સરકારના હાથમાં | Nirbhaya case Tihar says the ball is in the government court judge has no role - Gujarati Oneindia\n| Published: Monday, March 2, 2020, 16:54 [IST]\nનિર્ભયાના ચારે દોષિતો, વિનય કુમાર શર્મા, પવન કુમાર ગુપ્તા, મુકેશ સિંહ અને અક્ષય સિંહની ફાંસી પર રોકની અરજી પર દિલ્લીની પટિયાલા હાઉસ કોર્ટે ચુકાદો સુરક્ષિત રાખ્યો છે. કોર્ટ આના પર આજે સાંજ સુધી ચુકાદો આપી શકે છે. ચારે દોષિતોને મંગળવારે સવારે6વાગ્યા સુધી ફાંસી આપવાનો આદેશ છે, જેની સામે દોષી કોર્ટમાં છે. પવને રાષ્ટ્રપતિને દયા અરજી મોકલી છે આનો હવાલો આપીને તેની ફાંસી પર રોક લગાવવાની માંગ કરી હતી.\nતિહાર જેલ પ્રશાસને સોમવારે કેસની સુનાવણી દરમિયાન કહ્યુ કે ફાંસી માટે નિર્ણય હવે સરકારના હાથમાં છે, જજની હવે કોઈ ભૂમિકા નથી રહી ગઈ. તિહાર જેલ પ્રશાસને અદાલતમાં એ પણ કહ્યુ કે પવન ગુપ્તાની દયા અરજી પર રાષ્ટ્રપતિ જેલથી સ્થિતિનો રિપોર્ટ માંગશે, આનાથી ફાંસી પર આપોઆપ જ રોક લાગી જશે.\nઆ પહેલા નિર્ભયાના બે દોષિતો અક્ષય સિંહ અને પવન કુમાર ગુપ્તાની એ અરજીને પટિયાલા હાઉસ કોર્ટે સોમવારે ફગાવી દીધી જેમાં ડેથ વોરન્ટ પર રોક લગાવવાની માંગ કરી હરતી. આના પર દોષિતોના વકીલ એપી સિંહે કોર્ટમાં કહ્યુ કે વિચાર કરો, હજુ ચારેને ફાંસી ન આપી શકીએ. બે દોષિતોની દયા અરજી બાકી છે. આના પર જજે કહ્યુ કે ડિટેલ સાથે અદાલતમાં આવો. સુનાવણી દરમિયાન દોષિતો તરફથઈ હાજર વકીલ એપી સિંહે અદાલતમાં કહ્યુ કે પવનની ક્યુરેટિવ પિટીશન ફગાવી દીધા બાદ હજુ તેની પાસે દયા અરજીનો વિકલ્પ બચ્યો છે.\nઆ ઉપરાતં અક્ષયની પણ દયા અરજી પર ચુકાદો આવ્યો નથી એટલે3માર્ચે ફાંસી પર રોક લગાવવામાં આવશે. આના પર જજે પૂછ્યુ કે ફાંસી રોકવા માટે કોઈ ઠોસ કારણ તો બતાવો? આના પર એપી સિંહે કહ્યુ કે જ દિલ્લી જેલ મેન્યુએલ કહે છે કે કોઈ ગુનામાં શામેલ દોષિતોને એક સાથે જ ફાંસી આપી શકાય છે.\nઆ પણ વાંચોઃ દિલ્લીમાં મળ્યો કોરોના વાયરસનો પહેલો કેસ, તેલંગાનામાં પણ એક કેસ\ndelhi nirbhaya tihar jail દિલ્લી નિર્ભયા તિહાર જેલ\nNirbhaya case Tihar says the ball is in the government court judge has no role\nStory first published: Monday, March 2, 2020, 16:54 [IST]


વાવાઝોડાને ધ્યાને લઇ અબોલ જીવોની મદદ માટે જીવદયા પ્રેમીઓની ટીમ ખડેપગે રહેશે\nરાજકોટ, તા., ૧૨: વાવાઝોડાની સંભવીત સ્થિતિને ધ્યાને લઇ જય માતાજી અબોલ જીવ માનવ સેવા ચેરીટેબલ ટ્રસ્ટ દ્વારા આફતમાં સપડાયેલા પશુ-પક્ષીના ચારા માટે કે અન્ય મદદ માટે વિશેષ વ્યવસ્થા કરવામાં આવી છે.\nઆ અંગે અકિલા ખાતે વિગતો વર્ણવતા સંસ્થાના આગેવાનોએ જણાવ્યું હતું કે આજે આ રસોડું કાર્યરત થઇ જનાર છે. આ સેવાયજ્ઞમાં બપોરના પાંચ વાગ્યાથી રસોડુ ચાલુ કરવામાં આવેલ છે. આ રસોડુ એરપોર્ટ ફાટક પાસે, રેસકોર્ષ પાર્ક શેરી નં. ૧, વિરમેશ્વર મહાદેવ મંદિરમાં કાર્યરત છે. અસરગ્રસ્ત મુંગા જીવોના ખોરાક માટેની વ્યવસ્થા છ. સેવાભાવી-જીવદયા પ્રેમીઓ સેવા કરવા આવે એવી નમ્ર વિનંતી છે. યોગ્ય સામગ્રી પણ સ્વીકારવામાં આવશે.\nસમગ્ર કાર્યક્રમને સફળ બનાવવા માટે દોલતસિંહ ચૌહાણ(મો.૮૯૮૦પ ૦૧પ૦૩) ના માર્ગદર્શન હેઠળ મીતલભાઇ ખેતાણી, મનસુખભાઇ કણસાગરા, ભીમજીભાઇ સગપરીયા, મનુભાઇ બલદેવ, વિનોદભાઇ પાબારી, અલ્કાબેન ખગ્રામ, મહેશભાઇ જીવરાજાની, રાજેન્દ્રસિંહ ગોહીલ, લાખાણીબેન, ચીરાગભાઇ ધામેચા, ચંદુભા ડાભી, બાબુભાઇ ખત્રી, ચંદુભાઇ ગોળવાળા, અરૂણભાઇ નિર્મળ, રાજુભાઇ લાખાણી, વિરેન્દ્રભાઇ સંઘવી, હીનાબેન સંઘવી, જે.ડી.ઉપાધ્યાય, પારસભાઇ મોદી તથા તેમનું ગૃપ અને પોલીસ હેડ કવાર્ટરના ભાઇઓ-બહેનો તથા રેસકોર્ષ પાર્ક અને મારૂતીનગરનાં ભાઇઓ બહેન વગેરે જહેમત ઉઠાવી રહયા છે. તસ્વીરમાં અકિલા ખાતે વિગતો વર્ણવતા દોલતસિંહ ચૌહાણ, મનુભાઇ બલદેવ, બાબુભાઇ ખત્રી, ચંદુભાઇ ગોળવાળા, ચંદુભા ડાભી નજરે પડે છે. (તસ્વીરઃ પ્રિન્સ બગથરીયા)\nકોંગ્રેસના ૧૦ ધારાસભ્ય બીજેપીમાં આવવા માંગે છે : ગોવા બીજેપી અધ્યક્ષનો ઘટસ્ફોટ access_time 12:00 am IST


People who have taken covacin will be able to go abroad from September; More than 60 countries, including the WHO, are expected to approve emergency use soon | કોવેક્સિન લઈ ચૂકેલા લોકો સપ્ટેમ્બરથી વિદેશ જઈ શકશે; WHO સહિત 60થી વધુ દેશોમાં ઇમર્જન્સી ઉપયોગ માટે ટૂંક સમયમાં જ મંજૂરી મળવાની આશા - Divya Bhaskar\nPeople Who Have Taken Covacin Will Be Able To Go Abroad From September; More Than 60 Countries, Including The WHO, Are Expected To Approve Emergency Use Soon\nવેક્સિન પાસપોર્ટ:કોવેક્સિન લઈ ચૂકેલા લોકો સપ્ટેમ્બરથી વિદેશ જઈ શકશે; WHO સહિત 60થી વધુ દેશોમાં ઇમર્જન્સી ઉપયોગ માટે ટૂંક સમયમાં જ મંજૂરી મળવાની આશા\nહજી પણ અનેક દેશો એવા છે, જ્યાં વેક્સિનેશન ઝડપી થતું નથી\nભારત બાયોટેકની કોરોનાની વેક્સિન કોવેક્સિનને જુલાઈ અને સપ્ટેમ્બરની વચ્ચે વર્લ્ડ હેલ્થ ઓર્ગેનાઇઝેશન (WHO)દ્વારા ઈમર્જન્સી ઉપયોગની મંજૂરી મળી શકે છે. એને મેન્યુફેક્ચરિંગ કરનારી કંપની ભારત બાયોટેકે આ માટે WHOને અરજી કરી છે. જો આવું થાય, તો સપ્ટેમ્બરથી કોવેક્સિન લઈ ચૂકેલા લોકો પણ વિદેશપ્રવાસ કરી શકશે. કંપનીએ કહ્યું હતું કે 60 દેશોમાં કોવેક્સિનની નિયમનકારી મંજૂરીની પ્રક્રિયા ચાલી રહી છે. આમાં કોરોનાથી સૌથી વધુ અસરગ્રસ્ત અમેરિકા અને બ્રાઝિલનો સમાવેશ થાય છે.\nઅત્યારસુધી 13 દેશમાં મંજૂરી આપવામાં આવી છે\nકંપનીએ કહ્યું હતું કે મંજૂરી માટે WHO-જીનિવામાં આ અરજી આપવામાં આવી છે. કોવેક્સિનને અત્યારસુધીમાં 13 દેશોમાં મંજૂરી આપવામાં આવી છે. મોટા ભાગના દેશો પોતાને ત્યાં આવતા લોકોના વેક્સિનેશન પર ભાર મૂકે છે. જેમને વેક્સિન આપવામાં આવી નથી, તેઓ RT-PCR ટેસ્ટનો નેગેટિવ રિપોર્ટ સાથે મુસાફરી કરી શકે છે.\nવેક્સિન પાસપોર્ટની ચર્ચા વચ્ચે દલીલો શરૂ\nહાલમાં જ બ્રિટનના વડાપ્રધાન બોરિસ જોહન્સને સંકેત આપ્યો છે કે G-7 સંમેલન દરમિયાન વેક્સિન પાસપોર્ટ અંગે સર્વસંમતિ મેળવવાનો પ્રયાસ થઈ શકે છે. તેમની દરખાસ્ત આંતરરાષ્ટ્રીય યાત્રાને સરળ બનાવવાનો છે, પરંતુ એમાં હજી ઘણી સમસ્યાઓ છે. એવા પણ ઘણા દેશો છે જ્યાં હાલમાં ઉત્પાદન અથવા અન્ય મુશ્કેલીઓને કારણે વેક્સિનેશન પૂર્ણ ગતિએ પહોંચી શક્યું નથી.\nએમાં કોવેક્સિનની વાત એટલા માટે કરવામાં આવી રહી છે, કારણ કે અત્યારસુધીમાં WHOએ એને મંજૂરી આપી નથી. વિદેશી યુનિવર્સિટી અને અનેક દેશોએ એવા નિયમ બનાવ્યા છે કે WHO દ્વારા મંજૂર થયેલી વેક્સિન લઈ ચૂકેલા લોકોને કોઈપણ પ્રતિબંધો વિના વિદેશપ્રવાસ કરી શકશે. સૌથી વધુ અસર વિદેશી યુનિવર્સિટીમાં અભ્યાસ કરતા વિદ્યાર્થીઓને થશે, જેમને ભારતમાં કોવેક્સિનની વેક્સિન લીધી છે.\nઆ ફોટો કુલુનો છે. અહીં 18થી 44 વર્ષના લોકોનું વેક્સિનેશન ઝડપથી ચાલી રહ્યું છે.\nWHOના ઈમર્જન્સી ઉપયોગ માટેની મંજૂરીનું શું મહત્ત્વ છે?\nWHOના ઈમર્જન્સી ઉપયોગની યાદીમાં મહામારી જેવી પબ્લિક હેલ્થ ઈમર્જન્સીમાં હેલ્થ પ્રોડક્ટની સેફ્ટી અને ઇફેક્ટિવનેસની તપાસ કરવામાં આવે છે. WHOએ ફાઇઝરની વેક્સિનને 31 ડિસેમ્બર 2020ના રોજ ઓક્સફોર્ડ-એસ્ટ્રાઝેનેકાની વેક્સિનને 15 ફેબ્રુઆરી 2021ના રોજ જોહન્સન એન્ડ જોહન્સનની વેક્સિનને 12 માર્ચે જ ઈમર્જન્સી ઉપયોગ માટેની મંજૂરી આપી દીધી હતી.\nWHO અનુસાર ઈમર્જન્સી સ્થિતિને ધ્યાનમાં લેતા જલદીથી દવા, વેક્સિન અને ડાયગ્નોસ્ટિક ટૂલ્સ વિકસિત કરવી અને એની મંજૂરી આપવી જરૂરી છે. એ પણ સલામતી, અસરકારકતા અને ક્વોલિટીના માપદંડોને પૂરા કરતી હોય. આ એસેસમેન્ટ મહામારી દરમિયાન વિશાળ સ્તરે લોકો માટે આ પ્રોડક્ટસની ઉપયોગિતાની ખાતરી કરે છે.\nકોવિશીલ્ડ માટે કેન્દ્રએ બદલ્યો નિયમ\nઆ પહેલાં સોમવારે કેન્દ્ર સરકારે વિદેશ જતા લોકો માટે વેક્સિનેશન અંગે નવી ગાઈડલાઇન્સ બહાર પાડી હતી. નવા SOP હેઠળ વિદેશમાં અભ્યાસ કરતા વિદ્યાર્થીઓ અને પ્રોફેશનલ્સ 28 દિવસ પછી કોઈપણ સમયે કોવિશીલ્ડનો બીજો ડોઝ લઈ શકે છે. અગાઉ આ નિયમ 84 દિવસનો એટલે કે (12- 16 અઠવાડિયાં)નો હતો. આ નિયમ દેશમાં વસતા લોકો માટે લાગુ થશે નહીં.\nઆ નિયમ 31 ઓગસ્ટ સુધી વિદેશપ્રવાસે જતા લોકો માટે\nકેન્દ્રની નવી ગાઈડલાઇન્સ મુજબ, વિદેશપ્રવાસ માટે માત્ર કોવિશીલ્ડ વેક્સિન લેનાર લોકોને જ વેક્સિનેશન સર્ટિફિકેટ આપવામાં આવશે. વેક્સિનેશન સર્ટિફિકેટ પર પાસપોર્ટ નંબરનો ઉલ્લેખ ફરજિયાત રહેશે. આ સુવિધા 18 વર્ષથી વધુ વયના લોકો માટે છે જે 31 ઓગસ્ટ સુધી વિદેશપ્રવાસ કરવા માગે છે. ટૂંક સમયમાં વિદેશ મુસાફરી કરનારાઓ માટે આ વિશેષ વ્યવસ્થા CoWIN પ્લેટફોર્મ પર પણ ઉપલબ્ધ રહેશે.\nરસીકરણ અભિયાન: કોવેક્સિન હજુ ઘણી દૂરઃ એક કંપની સાથે MoU ન કર્યા, તો બીજાની તૈયારીમાં3મહિના લાગશે\nવિદેશયાત્રા પ્રતિબંધ: તમે કોવેક્સિન લીધી?, તો તમે હાલ US-યુરોપ નહીં જઈ શકો


ઘણા કામ આવશે આ પોકેટ ગેજેટ | useful gadgets your wallet - Gujarati Oneindia\n28 min ago ઇરાનના ટોપ ન્યુક્લિયર વૈજ્ઞાનિકની આતંકવાદીઓએ કરી હત્યા\n| Published: Sunday, May 25, 2014, 16:40 [IST]\nઆપણે જ્યારે પણ મિત્રતાઓ સાથે પિકનિક અથવા તો કોલેજ પ્રવાસ પર જઇએ છીએ તો આપણી સાથે કેટલાક એવા ગેજેટ પણ લઇને જઇએ છીએ, જેમકે મોબાઇલ ફોન, મ્યુજિક પ્લેયર, ગેમિંગ ડિવાઇસ પરંતુ આ તમામને રન કરવા માટે બેટરીની જરૂરત પડે છે. તેવામાં તેને ચાર્જ કરવા હોય તો તમારી પાસે એક સારી પોકેટ પાવર બેન્ક હોવી જોઇએ જે આ તમામ ગેજેટ્સને ચાર્જ કરી શકે.\nઆ જ પ્રકારે જ્યાં પેન ડ્રાઇવની મદદથી તમે તમારા પીસાના ડેટા સેવ કરી શકો છો, તેવી જ રીતે મોબાઇલના ડેટા પણ પેન ડ્રાઇવમાં સેવ કરવામાં આવી શકે છે. આ માટે તમારી પાસે ઓટીજી પેન ડ્રાઇવ હોવી જોઇએ, જે મોબાઇલ અને પીસી બન્નેમાં પ્રયોગ કરી શકાય છે. તેવી જ રીતે બીજા પોકેટ ગેજેટ છે, જે તમારા દરરોજના કામોમાં ઘણા મદદરૂપ થઇ શકે છે. તો ચાલો તસવીરો થકી જાણીએ આ પોકેટ ગેજેટ્સ પર.\nપાવર બેન્ક આજકાલના જમાનામાં ઘણો પોપ્યુલર ગેજેટ બની રહ્યો છે. પ્રવાસ દરમિયાન અથવા તો ઘરમાંથી મીટિંગ માટે જલદી નિકળવું હોય અને તમારા પોકેટમાં પાવર બેન્ક છે તો આઇપોડ અથવા તો સ્માર્ટફોનને તમે ગમે તે સમયે ચાર્જ કરી શકો છો. બજારમાં તમને 2500 એમએએચથી લઇને 12000 એમએએચ સુધીની પાવર બેન્ક મળી જશે.\nસ્માર્ટફોન અને પીસી માટેયુએસબી\nતમારામાંથી ઘણા લોકોને ખબર નહીં હોય કે હવે પીસીની જેમ સ્માર્ટફોનમાં પણ પેન ડ્રાઇવથી ડેટા લઇ શકાય છે. આ માટે તમારે યુએસબી ઓટીજી પેન ડ્રાઇવ લેવી પડશે, સાધારણ પેન ડ્રાઇવની સરખામણીએ ઓટીજી 100 અથવા 200 રૂપિયા મોંઘી પડે છે, પરંતુ તે પીસી અને મોબાઇલ બન્નેમાં ઉપયોગમાં લઇ શકાય છે.\nજો તમે ફરવાા શોખીન છો તો તમારી પાસે હંમેસા એક ટ્રાવેલ ચાર્જર રાખો. કારણ કે દરેક દેશમાં અલગ-અલગ ચાર્જિંગ પોર્ટ હોય છે, જે જરૂરી નથી કે તમારા ચાર્જરમાં ફીટ બેસે તેવામાં ટ્રાવેલ ચાર્જરની મદદથી તમે તમારી ડિવાઇઝને ચાર્જ કરી શકો છો.\nક્રેડિટ કાર્ડ સાઇઝ પાવર બેન્ક\nઅમે તમને પહેલા પાવર બેન્ક અંગે જણાવી ચૂક્યા છીએ, પરંતુ આ પાવર બેન્ક સામાન્ય રીતે આઇફોન મટે છે, જેને તમે તમારા પર્સમાં ક્રેડિટ કાર્ડની જેમ રાખી શકો છો. એટલે કે તમારે હંમેશા આઇફોનના ચાર્જરને સાથે લઇને જવાની જરૂર નથી.\nક્રેડિટ કાર્ડ સાઇઝ પેન ડ્રાઇવ\nતેવામાં અક્સર જોવામાં આવ્યું છે, ઉતાવળમાં આપણે અનેક વસ્તુઓ ભુલી જઇએ છે, પરંતુ તમારું પર્સ ક્યારેય નહીં ભુલો. ક્રેડિટ કાર્ડ સાઇઝ પેન ડ્રાઇવ તમે તમારા પર્સમાં આરામથી રાખી શકો છો. એટલે કે તમને જ્યારે પણ જરૂર પડે પર્સમાંથી પેન ડ્રાઇવને કાઢીને ઉપયોગમાં લઇ શકો છો.\nમ્યુઝીકની મજા ઘરમા જ શા માટે બહાર પણ લઇ શકો છો. આ માટે પોકેટ સ્પીકર છે ને, તેને તમારી બેગમાં રાખો અને ગમે ત્યાં તમારા ફોન સાથે કનેક્ટ કરીને પાર્ટી કરો.\nsmartphone mobile phone device gadget pocket gadget photos સ્માર્ટફોન મોબાઇલ ફોન ડિવાઇસ ગેજેટ પોકેટ ગેજેટ તસવીરો\nuseful gadgets your wallet\nStory first published: Sunday, May 25, 2014, 16:40 [IST]


આરતી ગાઈએ છીએ પણ તેનો અર્થ જાણીએ છીએ ? : Chetan Thakrar\nનવરાત્રિ કે અન્ય શુભપ્રસંગે જ્યાં માતાજીની અર્ચના પૂજા કરવામાં આવે છે, ત્યાં મા અંબેની આરતી *‘જય આદ્યાશક્તિ મા…’*નું ગાન અવશ્ય કરવામાં આવે છે. મોટાભાગના લોકો ને આરતીમાં વપરાયેલ શબ્દો કે શબ્દસમૂહોના અર્થની બધાં લોકોને જાણકારી નથી. આ બાબતે જ આ લેખ પ્રસ્તુત કરવાની પ્રેરણા મળી કે, સર્વત્ર ગુજરાત, ભારત અને વિદેશમાં ગવાતી આ આરતીનું રસદર્શન નહીં પણ અર્થઘટન ભાવિકો ને જાણવા મળે એજ આશય છે.\n‘બારસે બાળારૂપ, બહુચરી અંબા મા, બટુક ભૈરવ સોહિયે, કાળ ભૈરવ સોહિયે, તારાં છે તુજ મા’


ભાષા સંસ્કારોની જુઓ અહી પહેરવેશમાં મપાય, પછી હોય હૃદય ચોખ્ખા, તોય કદર ક્યાંથી થાય…. – YuvaPress\nઆજનું આ દ્રશ્ય જોઈ ને હું અવાક થઇ ગઈ. શું આ એ જ કાવ્યા હતી જેને હું આટલા સમયથી ઓળખું છું? આટલા સમયથી જે આ ઘરમાં જ રહે છે, પણ મારાથી એક અંતર જાળવીને, કે પછી એ છેટાપણું મેં જ સર્જ્યું હતું!!\nમને યાદ છે એ દિવસ જયારે પાર્થ સાથે લગ્નના મંડપમાં કાવ્યા એની બાજુમાં બેઠી હતી. હું જોતી જ રહી ગઈ હતી એને, જાણે કે સાક્ષાત રૂપની રાણી જ આવી ગઈ હોય. કદાચ એટલે જ પાર્થ ને પોતાની સાથે ભણતી આ છોકરી પર એવું દિલ આવી ગયું હતું કે કોઈ બીજું પછીથી ગમ્યું જ નહિ. મેં અને વત્સલ એય એની ખુશીને સહર્ષ સ્વીકારી લીધી અને એટલે જ “વર મા” તરીકે મારો હરખ કશે સમાતો નહોતો પણ…\n“વીણા, આ કાવ્યા જરાક વધારે પડતી મોર્ડન નથી?” મોટા બહેને કાનમાં જરાક પંચાતી ફૂંક મારી ને મેં મંડપમાં બેઠેલી કાવ્યાને ધ્યાનથી જોઈ. કાવ્યાના બિન્દાસ સ્વભાવનો પરિચય તો મને હતો જ. જયારે પણ ઘરે આવતી ત્યારે જીન્સ અને ટી-શર્ટ માં જ હોય. ક્યારેક તો શોર્ટ્સ પહેરી ને જ ઘરે આવી ચઢે. એની નાજુક રૂપાળી ગરદન પર ડ્રેગન નું ટેટૂ હતું અને એ બતાવ્યા કરવું એને ગમતું. વત્સલ સાથે પણ એક જ સોફા પર બેસી ને વાતોએ વળગે ત્યારે પણ મને ઘણું અજીબ લાગતું, જાણે કે સસરા-વહુ વચ્ચેની મર્યાદાની એને ખબર જ ના હોય. બહુ બોલે ને મન ને ગમે તે જ કરે. રસોઈમાં માત્ર પાસ્તા બનાવતા આવડતું ને એય એણે એકવાર બનાવેલા પણ ખરા, પણ મને પસંદ ન હોવાથી પછી થી મેં એને કશું બનાવવા કહ્યું જ નહી.\nલગ્ન નાં એ દિવસે ય એ પ્રમાણમાં મોર્ડન કહી શકાય એવા બેકલેસ ચોલીમાં તૈયાર થઇ હતી. કુટુંબનાં સભ્યો વચ્ચેનો ગણગણાટ મારા કાનો સુધી એમ તો ક્યારનો પહોચી ગયો હતો કેમ કે કોઈએ આટલી ખીલેલી, બિન્દાસ અને પોતાના જ લગ્નમાં પોતાના થનાર પતિ સાથે સતત બોલ્યા કરતી “વધુ” જોઈ ન હતી. એ દિવસે જ મારા મનમાં લીબુની ખટાસ જેવી કંઈક લાગણી જન્મી હોવાનો આભાસ મને થઇ રહ્યો હતો.\nલગ્ન પછી પણ ક્યારેય એણે રસોઈ શીખવાની કે ઘરનાં કામો કરવાની તસ્દી લીધી નહોતી. જયારે કોઈ શાક ના ભાવે ત્યારે બિન્દાસ મોં પર કહી દેતી અને મોડેકથી પિઝ્ઝા ઘરે મંગાવતી. આ બધું મને ખૂંચવા લાગ્યું. પાર્થ અને એ બંને આર્કિટેક્ટ હતાં, પણ એનામાં કાબેલિયત વધુ હશે કે કેમ પણ એ વધુ કમાતી અને નાની ઉમરમાં તો શહેરમાં એના કામ માટે ફેમસ થઇ ગયેલી. લગ્ન પહેલા જ એણે પોતાના બેડરૂમને નવી ડીઝાઈનથી સજાવીને એક નવો જ ઓપ આપી દીધો હતો- પતંગિયા ની થીમ વાળો, જાણે કે સાચા પતંગિયા રૂમમાં ઉડાઉડ કરી રહ્યા હોય એટલો સરસ રૂમ લાગતો હતો. ત્યારે મને એની આવડત પર ગર્વ થઇ આવેલો. પણ ઘરમાં આવ્યા બાદ ડગલે ને પગલે નજરે ચઢતી એની ભૂલો ધીરે ધીરે એ ગર્વ ને ઓગાળતી જતી હતી. અમારી વચ્ચે એક વણકહેલી નારાજગીની દેખાય નહિ તેવી અદ્રશ્ય દીવાલ ઉભી થઇ ગઈ હતી, જેને બંનેમાંથી એક પણ એ પાર કરવાની પહેલ કે તસ્દી લીધી ન હતી. નારાજગી માત્ર આંખોથી જ જાહેર થાય એનું હું ખાસ ધ્યાન રાખતી, કેમ કે શબ્દોથી ઘા કરવાનું મારા સ્વભાવમાં જ નહોતું અને ઘરમાં કલેશ તો મને જરા પણ ના ગમે. આથી અમે બંને પોત-પોતાની સમજદારીના દાયરામાં રહી ને પોત-પોતાના કામમાં વ્યસ્ત રહેતા. આવા સમયે મને મારી દીકરી દિશા પર ગર્વ થઇ આવતો, કેટલી સમજદારીથી એણે પોતાના ઘર ને બહુ ઓછા સમયમાં સંભાળી લીધું હતું. અંતે એ હતી તો મારી જ દિકરી ને! મારા જેવી જ હોવાની.\nપણ એક દિવસ મારા ગર્વના ટૂકડા કરી નાખે એવી એક ઘટના બની.\nદિશા પોતાના સાસરીયે થી લડી-ઝઘડી ને ઘરે પાછી આવી, આવતા વેંત જ રડવાનું ચાલુ કર્યું અને એક જ રટ લગાવી કે હું ત્યાં પાછી નહિ જાવ, મને સાગર સાથે જરાય બનતું નથી. એ મા ઘેલો છે, ત્યાં કોઈ મને સમજતું નથી. આટલો સમય જેમ તેમ કાઢ્યો પણ હવે હું સહન નહિ કરું. હું આ સંબંધમાં નહી રહી શકું. આ બધું સાંભળી મારા પર જાણે કે એક અદ્રશ્ય આભ તૂટી પડ્યું. અમારામાંથી કોઈ એ રાતે સરખું સૂઈ ના શક્યું. એટલે જ બીજે દિવસે એના સાસુ-સસરા અને સાગર ને વાત કરવા માટે અમે ઘરે આવવા કહ્યું. એ લોકો આવ્યા ત્યારે ય દિશા સરખી વાત કરવા તૈયાર ન હતી. જો કે એના સાસુ- સસરા અને સાગરના ચહેરા નો રંગ પણ ઉડી ગયેલો અભાસ જણાતો હતો. સાગર અને દિશા વચ્ચે સમાધાનની ઘણી કોશિશો ચાલી પણ બધું વ્યર્થ. સાગર વધુ ગુસ્સે હતો કેમ કે દિશા એ એની સાસુનું અપમાન કરી ને ઘર છોડ્યું હતું, હું ને વત્સલ અંદરથી તૂટી રહ્યા હતા, ચૂપચાપ બેઠેલા પાર્થ અને કાવ્યા કદાચ અમારી આ મનોવ્યથા ને સમજી રહ્યા હતા. સાગર એ ગુસ્સામાં ઘણું સંભળાવ્યું અને એ પછી દિશા ની સાસુ એ પણ. છેલ્લી દલીલ પર મેં માફી માંગતા કહ્યું:\n“નીતાબેન દિશાને છોકરું સમજી ને માફ કરી દો, કદાચ ગુસ્સામાં કૈક બોલી ગઈ હોય તમને, પણ તમારું અપમાન કરવાનો એનો ઈરાદો ના હોય ક્યારેય”.\n“વીણા બેન, સંસ્કારોની કમી હોય ત્યારે જ આવું થાય, દીકરી હંમેશા એની મા પાસે થી જ શીખતી હોય છે. કદાચ તમે આપેલા સંસ્કારોમાં જ કોઈક ખોટ…” નીતાબેનની એ વાત પતે એ પહેલા જ એક ગર્જનાત્મક અવાજે સૌનું ધ્યાન ખેંચ્યું.\n“આંટી, બસ.” કાવ્યા પોતાની જગ્યાએથી ઉભી થઇ અને આંખોમાં ભયંકર ગુસ્સા સાથે બોલી પડી.\n“તમે આટલું બોલ્યા તે બધું અમે સાંભળ્યું પણ મારી મમ્મી ની વિરુદ્ધમાં હું એક પણ શબ્દ નહિ સાંભળી લઉં. એમના સંસ્કારો સૌથી બેસ્ટ છે અને એટલે જ હું ગેરેન્ટી સાથે કહી શકું કે દિશાબેન ખોટું ના કરી શકે કેમ કે એ મમ્મીનો પડછાયો છે, ને મમ્મી ક્યારેય ખોટી હોઈ જ ના શકે.” હું આવક બની ને એને જોઈ જ રહી. મારા બબ્બે સંતાનો અહી બેઠા હોવા છતાં જેને મેં સંતાન માન્યું જ નથી એ આજે મારા માટે લડી રહી છે. દિલ જીતી લીધું જાણે એણે, આજે ખબર પડી કે એ મારી દિકરી તો ક્યારની બની ગયેલી, હું જ મા બનવાનું ભૂલી ગઈ હતી કદાચ.\n“તો હવે તમે તમારા ઘરે જઈ શકો છો, જો દિશાબેન ની ઈચ્છા હશે અને તમે શાંતિથી વાત કરવાના હોવ તો જ બીજી વખત મળશું નહિ તો જય શ્રી ક્રિશ્ના.” દિશા ને એની ભાભી નું આ વર્તન ગમ્યું હતું, પાર્થ અને વત્સલ પણ ખૂશ હતા અને જો કોઈ સાતમાં આસમાને હતું તો એ હું હતી. આજે અમારા વચ્ચેની દીવાલ તૂટી પડી હતી, જે મેં મારા જ મનઘડત વિચારોથી બાંધી હતી.મર્યાદા અને સંસ્કારો ને મેં સાદા કપડા અને રિવાજો પૂરતા માર્યાદિત રાખી દીધા હતા. પણ આજે મારા વિચારો જાણે ખૂલી રહ્યા હતા. સંસ્કારોને કપડા કે બિન્દાસ સ્વભાવ સાથે કોઈ લેવાદેવા નથી હોતું, એ દિલમાં જળવાયેલા હોય અને જરૂર પડ્યે વર્તનમાં આવે તો જ સાચા.\nરાત પડ્યે આજે સામેથી હું કાવ્યા નાં રૂમ પાસે ગઈ.\n“કાવ્યા, હું આવું?”\n“અરે મમ્મી આવો ને, કંઈ કામ હતું કે?” એ મને જોઈ ને ખુશ જણાતી હતી.\n“હા, એ પૂછવું હતું કે કાલે તું પાસ્તા બનાવશે ને બધા માટે?”\n“પાસ્તા? તમને ભાવશે મમ્મી?”\n“અરે બહુ જ ભાવશે, ને હા હવે પિઝ્ઝા ઓર્ડર કરે તો મારા સાથે ય શેર કરજે હો…એકલી ના ખાઈ જતી. ચલ સુઈ જા. ગુડ નાઈટ”\nઆટલું સાંભળતા જ કદાચ એની આંખો છલકાવવાની તૈયારીમાં હતી અને હું એને વળગી પડી, કઈ મા થી પોતાની દીકરીનાં આંસુ જોવાય?? એટલે જ.\nBhasha Sanskriti · Gujarati News · ભાષા સંસ્કૃતિ\nछोटी-सी नाक, वो भी कटवा ली : मोदी की ‘मसूदी मात’ से सबक ...\n“महिलाओं का फुटबॉल मैच देखना इस्लाम विरोधी” ...\nभारत सहित पूरे विश्व को दीमक की तरह खोखला कर रहा यह असाध ...\nचाँद पर खरीदना चाहते हैं प्लॉट तो यह जान लीजिए : 28 दिन ...


સુરત ટૂ કેશોદઃ ગુજરાતના આ શહેરો ધરાવે છે એરપોર્ટ્સ | Here is the list of Airports in Gujarat - Gujarati Oneindia\nસુરત ટૂ કેશોદઃ ગુજરાતના આ શહેરો ધરાવે છે એરપોર્ટ્સ\n| Published: Thursday, October 16, 2014, 16:47 [IST]\nગુજરાત એ ભારતનું સૌથી ઝડપથી વિકસી રહેલું રાજ્ય છે. જે પ્રકારે રાજ્યમાં વિકાસનું મોડલ સફળ ગયું છે, તેના કારણે દેશના મોટાભાગના રાજ્યોએ તેનું અનુકરણ કરવાની ફરજ પડી છે. રાજ્યના લોકોની અથાગ મહેનતના કારણે ગુજરાત વિકાસની આ પરિભાષા લખવામાં સફળ રહ્યું છે. રાજ્ય પાસે મોટો દરિયા કિનારો છે, હવાઇ અને રેલવે સહિતની ટ્રાન્સપોર્ટેશન સુવિધા તથા સારું પ્રશાસન હોવાના કારણે વિશ્વભરની નામી કંપનીઓ ગુજરાતમાં રોકાણ કરવા પ્રેરાઇ છે.\nવાત ગુજરાતની હવાઇ સેવા અંગે કરવામાં આવે તો આખા રાજ્યને આવરી લે એ પ્રકારે હવાઇ સેવાનું આયોજન કરવામાં આવ્યું છે. સુરતથી લઇને ભૂજ અને પોરબંદરમાં પણ એરપોર્ટનું સુવિધા આપવામાં આવી છે, જે હવાઇ યાત્રા થકી પણ દરેક ભાગને એકબીજા સાથે જોડવામાં સફળ રહ્યાં છે. આજે અમે અહીં ગુજરાતમાં આવેલા એ9એરપોર્ટ અંગે જણાવી રહ્યાં છીએ, જેમાં આંતરરાષ્ટ્રીય અને ડોમેસ્ટિક એરપોર્ટને સમાવવામાં આવ્યા છે. આમાના કેટલાક એરપોર્ટ અંગે તમે માહિતગાર હશો પરંતુ કેટલાક એરપોર્ટ અંગે તમે પણ અજાણ હશો, તો ચાલો તસવીરો થકી એ એરપોર્ટ અને ગુજરાત આવતી એરલાઇન્સ અંગે માહિતી મેળવીએ.\nઅમદાવાદ આંતરરાષ્ટ્રીય હવાઇ મથક\nગુજરાતનું મુખ્ય હવાઇ મથક અમદાવાદ છે, જે દેશના મુખ્ય રાજ્યો સાથે જોડાયેલું છે. અહીંથી રોજિંદી હવાઇ ઉડાનોની સેવા ઉપલબ્ધ છે. આ મથકને આંતરરાષ્ટ્રીય હવાઇ મથક કહેવામાં આવે છે અને તેનું નામ સરદાર વલ્લભભાઇ પટેલ આંતરરાષ્ટ્રીય હવાઇ મથક રાખવામાં આવ્યું છે. જે વિશ્વના અનેક દેશો સાથે જોડાયેલું છે.\nસુરતમાં મગદલ્‍લા રોડ પર હવાઇ મથક આવેલું છે. અહીંથી દિલ્હી, જયપુર અને કંડલા માટેની ફ્લાઇટ્સ ઉડાન ભરે છે.\nવડોદરા હવાઇ મથક\nવડોદરામાં હરણી ખાતે હવાઇ મથક આવેલું છે.\nરાજકોટ હવાઇ મથક\nઆ હવાઇ મથકી રાજકોટ શહેરથી ચાર કિ.મી દૂર આવેલું છે. અહીં જેટ એરવેઝ અને એર ઇન્ડિયાની ફ્લાઇટ્સ મળી રહે છે.\nજામનગર હવાઇ મથક\nઆ હવાઇ મથક શહેરથી 10 કિ.મી દૂર આવેલું છે. અહીંથી એર ઇન્ડિયાની મુંબઇ માટેની ફ્લાઇટ મળી રહે છે.\nભૂજ હવાઇ મથક\nભૂજમાં શ્યામજી કૃષ્ણવર્મા હવાઇ મથક આવેલું છે. જ્યાંથી મુંબઇ માટેની ફ્લાઇટ મળી રહે છે.\nકંડલા હવાઇ મથક (ગાંધીધામ)\nગાંધીધામથી 10 કિ.મી દૂર કંડલા ખાતે આ હવાઇ મથક આવેલું છે.\nઆ હવાઇ મથક ભાવનગર શહેરથી9કિ.મીના અંતરે આવેલું છે.\nકેશોદ હવાઇ મથક\nઆ હવાઇ મથક જૂનાગઢ જિલ્લાના કેશોદ શહેરથી3કિ.મીના અંતરે આવેલું છે.\nપોરબંદર હવાઇ મથક.\nઆ હવાઇ મથક પોરબંદર શહેરથી5કિ.મીના અંતરે આવેલું છે. અહીથી મુંબઇ માટેની ફ્લાઇટ મળી રહે છે.\ngujarat ahmedabad rajkot surat airport photos news in gujarati ગુજરાત અમદાવાદ રાજકોટ સુરત એરપોર્ટ તસવીરો ન્યૂઝ ઇન ગુજરાતી\nHere is the list of Airports in Gujarat\nStory first published: Thursday, October 16, 2014, 16:47 [IST]


અભિષેક: કોઇ કહેતું નથી : મનોજ ખંડેરીઅા\nકોઇ કહેતું નથી : મનોજ ખંડેરીઅા\nતોર તે ક્યાં ગયો કોઇ કહેતું નથી\nગુલમહોર ક્યાં ગયો કોઇ કહેતું નથી\nપૂછું છું બારણે- બારીને- ભીંતને-\nલાલ નળિયાં-છજાં-ને વળી ગોખને-\nરાત દી' ટોડલે બેસીને ધેકતો\nમોર તે ક્યાં ગયો કોઇ કહેતું નથી.\nચોર તે ક્યાં ગયો કોઇ કહેતું નથી.\nશકરખોર તે ક્યાં ગયો કોઇ કહેતું નથી.\nઘરનાં નેવાં ચૂવવાનુંય ભૂલી ગયાં\nટપકતો ખાલીપો પૂછતોઃ મેઘ\nઘનઘોર તે ક્યાં ગયો કોઇ કહેતું નથી.\nન્હોર,તે ક્યાં ગયો કોઇ કહેતું નથી\nએ તળેટી ને એ દામોદર કુંડ પણ-\nપ્રથમ પહોર તે ક્યાં ગયો કોઇ કહેતું નથી.\nશીર્ષક: કવિતા, મનોજ ખંડેરિયા


GrabzIt સાથે એચટીએમએલ કન્વર્ટ!\n06 ઓક્ટોબર 2016\nGrabzIt નું API હવે સીધા HTML રૂપાંતરને સપોર્ટ કરે છે. આનો અર્થ એ કે તમે એચટીએમએલ પાસનો એક ભાગ તેને GrabzIt પર લખી શકો છો અને તે રૂપાંતરિત થશે intઓએ છબી અથવા પીડીએફ. HTML પૃષ્ઠ બનાવવાની જરૂરિયાત વિના જે GrabzIt વાંચી શકે છે. જો કે સીએસએસ અને છબીઓ જેવા કોઈપણ સંસાધનોને પૃષ્ઠમાં એમ્બેડ કરવું જોઈએ અથવા સાર્વજનિક રૂપે ibleક્સેસિબલ હોવું જોઈએ.\nસમજી શકાય તેવું આ નવી સુવિધાને ટેકો આપવા માટે અમારી ક્લાયંટ લાઇબ્રેરીઓ અપગ્રેડ કરવી પડી. જો કે અમે અમારી ક્લાયંટ લાઇબ્રેરીઓને સરળ બનાવવા માટેની આ તકનો પણ લાભ લીધો છે જેથી સ્ક્રીનશોટ, એનિમેટેડ જીઆઈએફ અને વધુ બનાવવા માટેના પરિમાણો વર્ગની મદદથી પદ્ધતિઓમાં પસાર થાય. આનો અર્થ એ થશે કે ઘણા પરિમાણો સ્વીકારવાની પદ્ધતિઓ દ્વારા વધુ મૂંઝવણ ન હોવી જોઈએ.\nઅમે પહેલાથી જ આપણું અપગ્રેડ કર્યું છે PHP, લાઇબ્રેરી અને જાવાસ્ક્રિપ્ટ લાઇબ્રેરી આ નવા સંસ્કરણ3પર, જો કે અમારા API માં મૂળભૂત ફેરફારોને લીધે, દરેક પુસ્તકાલયને અપગ્રેડ કરવામાં સમય લાગશે જેથી અમે લોકપ્રિયતાના ક્રમમાં સમય જતાં અમારી લાઇબ્રેરીઓને અપગ્રેડ કરીશું.\nઅમે એ પણ નક્કી કર્યું છે કે ગ્રાબઝિટ જાવાસ્ક્રિપ્ટ એપીઆઇ સુવિધાઓમાં વધારો થવાને કારણે અમે હવે જાવાસ્ક્રિપ્ટ એપીઆઇ સીધા જ ingક્સેસ કરવાની ભલામણ કરી શકતા નથી અને તેના બદલે ભલામણ કરી રહ્યા છીએ કે વિકાસકર્તાઓ ગ્રાબઝિટની જાવાસ્ક્રિપ્ટ લાઇબ્રેરીનો ઉપયોગ કરે છે, જે અન્ય ભાષાઓની બધી સુવિધાઓ પ્રદાન કરે છે પરંતુ તેની જટિલતાને છુપાવે છે. તમારા પોતાના ગતિશીલ સ્ક્રિપ્ટ ટsગ્સ બનાવવી.\nસંસ્કરણ2થી અપગ્રેડ કરી રહ્યું છે\n2 સંસ્કરણનો સહેલાઇથી ઉપયોગ કરીને અપગ્રેડ કરવું સરળ છે URLToImage સેટ કરતાંImageOptions, URLToPDF સેટપીડીએફઓપ્શનને બદલે, URLToTable સેટ કરતાંTableOptions અને URLToAnimation સેટ કરતાંAnimationOptions.\nપછી જ્યારે કસ્ટમ વિકલ્પો સુયોજિત કરો ત્યારે વિકલ્પોના વર્ગોનો ઉપયોગ કરો કે જે વર્ણવેલ છે ક્લાયંટ દસ્તાવેજીકરણ.\nOctoberક્ટોબર 22 ના 2016nd મુજબ અમારી બધી ક્લાયંટ સૂચિને3સંસ્કરણમાં અપગ્રેડ કરવામાં આવી છે!


બોલીવુડના ખૂંખાર વિલ્મ અમરીશ પુરીની દીકરી છે બેહદ ખુબસુરત, ફિલ્મોથી દૂર આ ફિલ્ડની છે 'રાણી'\nPosted on 3:47 pm June 10, 2020 Author Charu ShahComments Off on બોલીવુડના ખૂંખાર વિલ્મ અમરીશ પુરીની દીકરી છે બેહદ ખુબસુરત, ફિલ્મોથી દૂર આ ફિલ્ડની છે ‘રાણી’\nબોલિવુડના સ્ટારકિડ હંમેશા ચર્ચામાં રહે છે. સ્ટાર કિડ પણ સેલેબ્સથી વધારે ફેમસ રહે છે. ઘણા એવા સ્ટારકિડ છે જે બાળપણથી જ સુપર સ્ટાર બની ગયા હોય છે.તો ઘણા એવા સ્ટારકિડ છે જે ફિલ્મ દુનિયાની ચમકથી દૂર રહે છે. જેમાં અમરીશ પુરીની દિકરીનું નામ નમ્રતા પુરી છે.\nA post shared by Namrata Puri (@namratapuribespoke) on Dec 18, 2018 at 9:20pm PST\nઅમરીશ પુરી બૉલીવુડમાં એક એવા વિલન હતા જે ફિલ્મમાં એક્ટર પર ભારી પડી જતા હતા. અમરીશ પુરીની ફિલ્મ મિસ્ટર ઇન્ડિયા, નગીના, દામિની અને કોયલા જેવી ફિલ્મોમાં અમરીશ પુરીની એક્ટિંગને ભુલાવી મુશ્કેલ છે. અમરીશ પુરી 80 અને 90ના દાયકાની ફિલ્મોમાં લીડ રોલમાં હતા.\nA post shared by Namrata Puri (@namratapuribespoke) on Nov 3, 2018 at 1:00am PDT\nએક તરફ બોલીવુડ નેપોટિઝ્મને લઈને જંગ કરી રહી હતી. તો બીજી તરફ આ બધી વાતોથી દૂર અમરીશ પુરીએ દીકરી નમ્રતાએ બોલીવુડની કરિયરને પસંદ કરી ના હતી. ખબરોનું માનીએ તો નમ્રતા એક સોફ્ટવેર એન્જીનીયર છે.\nA post shared by Timeless Indian Melodies (@timelessindianmelodies) on Feb 7, 2020 at 9:27am PST\n400 ફિલ્મોમાં કામ કરી ચૂકેલા અમરીશ પુરી જેટલા પ્રસિદ્ધ છે તેટલી તેની દીકરી નમ્રતા એ ફિલ્મોમાં ક્યારે પણ આવવાની કોશિશ કરી ના હતી. અમરીશ પૂરીને એક જ દીકરી છે. તે છે નમ્રતા પુરી. નમ્રતા લાઈમલાઈટથી દૂર રહે છે. નમ્રતા બાકી બધા સ્ટારથી ઘણી અલગ છે. સોફ્ટવેર એન્જીનીયરની સાથે-સાથે નમ્રતા એક કોસ્ટ્યૂમ ડિઝાઈનર છે. નમ્રતાના લગ્ન થઇ ગયા છે અને તેને એક દીકરી પણ છે.નમ્રતએ શિરીષ બાગવે સાથે લગ્ન કર્યા છે.\nA post shared by Su Real (@realsureal) on Feb 4, 2020 at 8:25pm PST\nજણાવી દઈએ કે, અમરીશ પૂરીને એક દીકરો છે રાજીવ પુરી. રાજીવ પુરી તેના બિઝનેશમાં વ્યસ્ત છે.\nA post shared by Evergreen Bollywood (@evergreenbollywood) on Feb 1, 2020 at 6:23am PST\nઆજે ભલે અમરીશ પુરી બોલીવુડમાં ના હો પરંતુ હિન્દી સિનેમાને અમરીશ પુરી જેવા એક્ટર અને વિલન મળવા એક ગૌરવની વાત છે. ખલનાયકની ભૂમિકામાં તો લાંબા સમય સુધી તેના રોલને કારણે જાણવામાં આવ્યા હતા. શેખર કપૂરની ફિલ્મ મિસ્ટર ઇન્ડિયાઆમ મોગેમ્બોની ભૂમિકા હિન્દી સિનેમાના ખલનાયકના તરીકે તેનો રોલ અમ્ર થઇ ગયો હતો.\nA post shared by trailers RL😍 (@_trailers_._) on Jan 28, 2020 at 1:58am PST\nઆ ફિલ્મમાં અમરીશ પુરી દ્વારા બોલવામાં આવેલો ડાયલોગ ‘મોગેમ્બો ખુશ હુઆ’આજે પણ આ ડાયલોગ હિન્દી ફિલ્મના જાણીતા ડાયલોગમાં શામેલ છે.\nA post shared by Punjabi World Cinema (@punjabiworldcinema) on Jan 22, 2019 at 12:29am PST\nજણાવી દઈએ કે, અમરીશ પુરીનવે બોલીવુડમાં પહેલો રોલ 39ની ઉંમરમાં મળ્યો હતો. આ ફિલ્મનું નામ હતું ‘ રેશ્મા અને શેરા.’ આ ફિલ્મમાં અમરીશ પુરીએ વહીદા રહેમાન અને સુનિલ દત્ત સાથે કામ કર્યું હતું. અમરીશ પુરીનું નિધન 12 જાન્યુઆરી 2005માં બ્રેઈન હેમરેજના કારણે થયું હતું.\nPosted on 6:02 am July 3, 2019 11:49 am February 8, 2020 Author Charu Shah\nહાલમાં જ વેબ સિરીઝ ફિક્સરના સેટ પર થયેલા હુમલા બાદ બૉલીવુડ એક્ટ્રેસ માહીં ગીલે તેની પર્સનલ લાઈફને લઈને એક ચોંકાવનારો ખુલાસો કર્યો છે. તેના આગામી ફિલ્મના પ્રચાર દરમિયાન મુંબઈમાં પત્રકારો સાથે વાતચીત કરતા કહ્યું હતું કે તેની એક પુત્રી પણ છે. Share your brightest smile on this #worldsmileday plus it’saweekend 😁💃🏻2good More..\nPosted on 3:40 pm December 8, 2020 4:05 pm June 12, 2021 Author Niraj Patel\nસુપરહિટ ફિલ્મો આપતી કરિશ્માનો થયો હતો બચ્ચન પરિવારમાં સંબંધ, પછી આ કારણે સંબંધોમાં પડી ગઈ હતી તિરાડ અભિષેક બચ્ચન અને કરિશ્મા કપૂરની લવ સ્ટોરી ખુબ જ ચર્ચામાં રહી હતી, બૉલીવુડ સાથે આખો દેશ આ પ્રેમ કહાનીને લગ્નમાં બદલાતા જોવા માંગતું હતું, બંને વચ્ચે સગાઈ પણ થઇ ગઈ પરંતુ આચાનક બંનેની સગાઈ તૂટવાના સમાચાર આવ્યા અને More..\nPosted on 6:13 am September 14, 2019 Author Charu Shah\nરાનાઘાટ રેલવે સ્ટેશન પર બેસી ગીત ગઈ ગુજરાન ચલાવતી રાનુ મંડલના નસીબ આડેથી પાંદડું હતી ગયું છે. આજે રાનુ મંડલની ગણના સેલિબ્રિટી તરીકે થાય છે. લતા મંગેશકરનું ગીત ‘ઈક પ્યાર કા નગ્મા’ ગીત ગાઈને ફેમસ થયેલી રાનુની કહાની કોઈ ફિલ્મથી ઓછી નથી. પરંતુ શું તમને ખબર છે રાનુ પહેલા પણ એક 13 વર્ષીય યુવતીએ રેલવે More..\nમાત્ર ક્રિકેટ જ નહિ, આ7સાઈડ બિઝનેસથી પણ ખૂબ જ કમાય છે મહેન્દ્ર સિંહ ધોની\n12:15 pm March 1, 2021 Shah Jina Comments Off on મોડી સાંજે કરીના કપૂરના દીકરાને મળવા ઘરે પહોંચ્યા મલાઇકા અરોરા, અર્જુન કપૂર અને કરિશ્મા કપૂર, જુઓ તસવીરો\nઓનલાઇન ગેમની અંદર 13 વર્ષનો દીકરો ખોઈ બેઠો 40 હજાર રૂપિયા, મમ્મીએ કર્યો ગુસ્સો તો દીકરાએ અંતિમ ચિઠ્ઠી લખી ભર્યું આવું પગલું\n11:33 am July 31, 2021 Niraj Patel Comments Off on ઓનલાઇન ગેમની અંદર 13 વર્ષનો દીકરો ખોઈ બેઠો 40 હજાર રૂપિયા, મમ્મીએ કર્યો ગુસ્સો તો દીકરાએ અંતિમ ચિઠ્ઠી લખી ભર્યું આવું પગલું


પોલીસે ૩૫૦૦ કિમી સુધી પીછો કરી આરોપીને પકડ્યા - Shri Nutan Saurashtra Daily\nપોલીસે ૩૫૦૦ કિમી સુધી પીછો કરી આરોપીને પકડ્યા\n22 Jul, 2021 12:15 PM 37 0\n૨૨ જૂનના રોજ જંગલમાં યુવાનનું ગળું કાપેલીલાશ મળી આવી હતી : આરોપીઓને આંધ્રપ્રદેશથી ઝડપી લેવાયા\nરાજસ્થાનના ભાલવાડા શહેરમાં ગત મહિને એક યુવકની હત્યાનો પર્દાફાશ થયો છે. ૨૨ જૂનના રોજ જંગલમાં યુવાનનું ગળું કાપેલી અને અર્ધનગ્ન હાલતમાં લાશ મળી આવી હતી. આ હત્યા કેસની તપાસ કરતી ભીલવાડા પોલીસે આરોપીઓનો આશરે ૩૫૦૦ કિલોમીટરનો પીછો કર્યો હતો અને આખરે તેમને સફળતા મળી હતી. હત્યામાં સામેલ બંને આરોપીની ધરપકડ કરવામાં આવી છે અને સાથે જ હત્યા પાછળનું કારણ અંગે પણ ખુલાસો થયો છે.\nમૃતક યુવક શ્યામલાલ બેરવા ચિત્તોડગઢના ગંગરાર પોલીસ સ્ટેશન વિસ્તારના ફલોદી ગામનો હતો. તેણે એક યુવકને તેની ગર્લફ્રેન્ડ (સ્ત્રી મિત્ર)ની છેડતી કરવા બદલ અટકાવીને માર માર્યો હતો. આ પછી છેડતી કરનાર યુવકના મિત્ર આ બંને યુવકોએ શ્યામલાલને ધમકી આપી હતી. આ ઝઘડામાં એક યુવકનો મોબાઇલ તૂટી ગયો હતો. આ પછી આરોપી યુવકોએ છેડતી અને મોબાઈલ અંગે શ્યામલાલને પાઠ ભણાવવાની યોજના બનાવી હતી. પોલીસના ખુલાસામાં એ વાત પણ પ્રકાશમાં આવી છે કે ૨૨ જૂનના રોજ બંને યુવકોએ ભીલવાડા શહેર નજીક ગઠિલા ખેડા નજીક યુવકની હત્યા કરી હતી.\nપુર પોલીસ મથકે હત્યાનો ગુનો નોંધી ઇન્સ્પેક્ટર મુકેશ વર્માની આગેવાની હેઠળ તપાસ શરૂ કરવામાં આવી હતી. મૃતક શ્યામલાલના છેલ્લી વખતના સીસીટીવી ફૂટેજ અને બીટીએસ ડેટા સિસ્ટમની મદદ લેવામાં આવી હતી. હત્યાના ૨૪ કલાકમાં જ આરોપીઓ તરીકે બિહારના સારંગપુરના અજિત શાહ અને રાજસ્થાનના બરાન જિલ્લાના પ્રિન્સ ઉર્ફે નરેશના નામ આપવામાં આવ્યા હતા. ગુનેગારોની જેમ આ બંને આરોપીઓએ બનાવ પહેલા પોતાના અને મૃતકનો મોબાઇલ\nભીલવાડા એસપી વિકાસ શર્માએ જણાવ્યું હતું કે હત્યાના બંને આરોપીઓ ફરાર થયા બાદ બિહારના ડાબી, કૈથુન, નોઇડા, સારંગપુર સારણ વગેરે સ્થળોએ તેમના સબંધીઓના ઘરે રોકાયા હતા.\nભીલવાડાની પોલીસ ટીમ બિહાર પહોંચી ત્યારે જાણવા મળ્યું કે હત્યાના આરોપી બંને યુવકો મજૂરી કરવા માટે આંધ્રપ્રદેશના ધર્માવરણ જિલ્લાના અનંતપુરમાં ગયા છે. ત્યારબાદ આંધ્રપ્રદેશની સ્થાનિક પોલીસની મદદથી બંનેની ધરપકડ કરવામાં આવી હતી. ભીલવાડા એસપી વિકાસ શર્માએ એમ પણ કહ્યું હતું કે, ભીલવાડા પોલીસ ટીમે ૩૫૦૦ કિલોમીટરનો પ્રવાસ કર્યા પછી આ આરોપીઓને પકડ્યા છે. પૂછપરછ દરમિયાન પૂછપરછ દરમિયાન આરોપીએ જણાવ્યું કે, મૃતક શ્યામલાલની મહિલા મિત્રની આરોપીના મિત્ર અશોક મીણાએ છેડતી કરી હતી. જેથી મૃતકે અશોક મીણાને માર માર્યો હતો. આથી રોષે ભરાયેલા બંને આરોપીઓએ શ્યામલાલને અશોકની માફી માંગવા માટે ધમકાવ્યો હતો અને તેને માર પણ માર્યો હતો. જેમાં આરોપીનો મોબાઇલ તૂટી ગયો હતો. જેથી બંનેએ આ વાતનો બદલો લેવા માટે પ્લાન બનાવ્યો હતો. ત્યારબાદ યોજના મુજબ શ્યામલાલને બોલાવીને બાઈક પર બેસાડીને જંગલમાં લઈ ગયા હતા જ્યાં તેની હત્યા કરીને ભાગી ગયા હતા.\nકોરોના ખતમ નહીં થાય ત્યાં સુધી અન્નને ગ્રહણ નહીં કરૂ\nઅફઘાનિસ્તાને શેર કર્યો ભારતના પરાક્રમનો ફોટો\nયોગી સરકાર ૮૦ હજાર કરોડ લોકોને મફ્ત રાશન આપશેઃ મંત્રીનું હાસ્યાસ્પદ નિવેદન\n26 Jul, 2021 06:57 PM\nગાંધીનગર જિલ્લાના વેપારીઓ તેમજ હોકર્સ માટે રવિવારે ૪૮ સ્થળોએ ટીકાકરણનો ખાસ કેમ્પ યોજાશે\n23 Jul, 2021 08:26 PM\nરાજ્યસભામાં હાથમાંથી કાગળ છીનવી ફાડનાર સાંસદ શાંતનુ સમગ્ર સત્ર માટે સસ્પેન્ડ\n23 Jul, 2021 07:45 PM\n૨૪ જુલાઈએ ઓલિમ્પિક હોકીમાં ભારતનો ન્યૂઝીલેન્ડ સામે મુકાબલો, મહાકુંભમાં ભારતીય ટૂકળીનો કાર્યક્રમ\n22 Jul, 2021 09:09 PM\n22 Jul, 2021 07:05 PM